Pomorski fakultet Kotor nosilac aktivnosti od značaja za razvoj i inovacije u privredi i pomorskom obrazovanju\nMeđutim, kako navodi Dlabač, uspješne implementacije ovih projekata se ne odražavaju samo na fakultet, već su važni i za razvoj društva. Jedan od njih je Erasmus + projekat Održivi razvoj plavih ekonomija kroz visoko obrazovanje i inovacije u zemljama Zapadnog Balkana (BLUEWBC) koji je započet u januaru ove godine. “Ovaj projekat treba da unaprijedi postojeće stanje u oblasti plavih ekonomija, inovacija i preduzetništva kroz izgradnju kapaciteta u visokom obrazovanju i povezivanja akademske zajednice sa privredom”, kazala je Dlabač.\nPartneri na pomenutim projektima su univerziteti i privredni subjekti kako iz naše zemlje, tako i iz regiona i šire. “Ističemo odličnu saradnju sa projektnim partnerima iz: Albanije, Hrvatske, Srbije, Slovenije, Bosne i Hercegovine, Italije, Norveške i Litvanije”, kazala je Dlabač.\nBroj posjeta : 998


RTCG - Radio Televizija Crne Gore - Nacionalni javni servis :: Turizam i ekologija :: Na 73% plaža voda odličnog kvaliteta\n25. 08. 2021. 13:38 >> 13:39 0\nNa 73% plaža voda odličnog kvaliteta\nRezultati analize kvaliteta morske vode za 110 lokacija, koju je Institut za biologiju mora sproveo pokazali su da je na 72,7% lokacija morska voda bila odličnog kvaliteta, na 11,8% lokacija dobrog, dok je na 15,5% lokacija voda bila zadovoljavajućeg kvaliteta, saopštilo je Morsko dobro.\nIBM je analizirao kvalitet vode od 17. do 21. avgusta ove godine.\n“Ovi rezultati potvrđuju da je morska voda na crnogorskim kupalištima dobrog kvaliteta, tj. da je sanitarno ispravna, te bezbjedna za kupanje i rekreaciju”, saopšteno je iz Morskog dobra.\nU opštini Ulcinj, od ukupno 18 lokacija na kojima se realizuje Program praćenja sanitarnog kvaliteta morske vode, voda je bila odličnog kvaliteta na njih 12, na dvije lokacije voda je bila dobrog kvaliteta, dok je na četiri lokacije bila zadovoljavajućeg kvaliteta.\nOd ukupno 15 lokacija u opštini Bar, na 12 lokacija voda je bila odličnog kvaliteta, na jednoj dobrog, dok je na četiri lokacije bila zadovoljavajućeg kvaliteta.\nKada je u pitanju opština Budva, Program se realizuje na 32 lokacije, te je u ovom mjerenju na njih 26 voda bila odličnog kvaliteta, na dvije dobrog, a na 4 zadovoljavajućeg. U Bokokotorskom zalivu, u opštini Tivat, na šest lokacija voda je bila odličnog kvaliteta, na dvije dobrog, a na jednoj zadovoljavajućeg.\nNa području opštine Kotor od ukupno 15 lokacija, voda je bila odličnog kvaliteta na njih osam, dobrog na tri, te zadovoljavajućeg na četiri lokacije.\nU Herceg Novom uzorkovana je voda na ukupno 21 lokaciji, od čega je na njih 16 ona bila odličnog, na tri dobrog, a na dvije lokacije zadovoljavajućeg kvaliteta.\nRezultati ispitivanja kvaliteta morske vode kao i podaci o temperaturi mora, temperaturi vazduha i salinitetu za svako pojedinačno kupalište mogu se pogledati na posebnoj aplikaciji koja se nalazi na stranici www.morskodobro.com\nInstitut za biologiju mora JP Morsko dobro\nPolovinu plaže osloboditi od mobilijara\nLoš kvalitet vode samo na dvije plaže\n08:38 Ministarka zdravlja sa direktorima KCCG i IJZCG u Berlinu


Tači uzvratio Hanu: EU nedostaje vođstvo i vizija\nI. Đ. 25. aprila 2017. 08:37\nPovodom kritika evropskog komesara Johanesa Hana zbog izjava o promeni granica na Zapadnom Balkanu, kosovski predsednik Hasim Tači uzvraća da to pokazuje kako Evropskoj uniji „nedostaju vođstvo i vizija“ u konkretizaciji evropske perspektive za Kosovo.\n„Nažalost, ovakve izjave evropskog komesara pokazuju ono što sam rekao mnogo puta do sada, da EU nedostaju vođstvo i vizija u konkretizaciji evropske perspektive za Kosovo“, napisao je Tači sinoć na svom Fejsbuk nalogu.\nTači, takođe, tvrdi da je „projekat velike Albanije proizvod propagande Srbije s ciljem da primeni svoj projekat velike Srbije, koji sada skoro da funkcioniše pred nosom EU“.\nHan je svoje kritike uputio nakon jučerašnjeg razgovora u Briselu sa šefom srpske diplomatije Ivicom Dačićem, poručivši da su neprihvatljive i kontraproduktivne izjave pojedinih lidera u regionu kojima prizivaju promenu granica.\nHan je, prethodno, izrazio razočarenje zbog „zapaljivih izjava pojedinih lidera u regionu“ i upozorio da se takve izjave mogu „obiti o glavu“ onima koji ih izgovaraju.\nOdgovarajući Hanu na svom nalogu na Fejsbuku, Tači je takođe naveo da „diskirminacija i izolacija“ kosovskih građana danas govori „mnogo više od monotonih izjava nekih zvanicnika EU koja se ponavljaju od 2000. godine“.\nTači je poručio i da „nema velike niti male Albanije, ima samo Albanije i samo Kosova“, odnosno da bi bilo „dobro da EU prihvati ovu realnost i da počne da tretira Kosovo kao nezavisnu i suverenu državu“.


Premijer Rusije Dmitrij Medvedev pozvao je na jednake uslove za ruske i strane investitore u zemlji.\nOn je povodom obilježavanja 25 godina od osnivanja Savjeta stranih investicija u Rusiji za televiziju "Rusija 24" rekao da svim investitorima treba omogućiti jednake pogodnosti, da treba da budu jednako poštovani i da ispunjavaju iste uslove u skladu sa ruskim zakonima.\n"Mislim da je to zajednički okvir koji svima odgovara, da se državni sistem odnosi na sve investicije", istakao je Medvedev.\n"Naravno, sada imamo drugačiji pristup", naglasio je Medvedev.\nMedvedev je dodao da ukoliko dođe do izmjena u zakonu o oporezivanju ili u određenom dijelu poreza ili plaćanja budžeta, onda sistem ne bi trebalo mijenjati u periodu koji se može predvidjeti, što predstavlja najbolju garanciju za ulaganje, kako domaćih tako i stranih investitora.\nDmitrij Medvedev ekonomija\nMedvedev: Saradnja Rusije i Republike Srpske ide uzlaznom linijom\nMedvedev: Rusija se zalaže za mirno rješenje kosovskog problema, pružićemo vam svaku pomoć


Konferencija lidera mladih liberala Evrope: Mladi preuzimaju štafetu liberalizma\nNapisano 09 septembar 2017 .\nKonferencija predsjednika mladih liberala Evrope svečano je otvorena u Podgorici koja je po prvi put domaćin ovakvog skupa koji okuplja liberalne političke lidere iz svih država Evrope. Konferenciju „Leading for liberalism“ otvorila je Sisel Kvist predsjednica LYMEC mreže madih liberala Evrope, a učesnike je pozdravio lider Liberalne partije Andrija Popović.\nVIDEO: Svečano otvaranje Konferencije, kadrovi\nPopović je izrazio zadovoljstvo što mladi ljudi preuzimaju štafetu liberalizma u svojim državama i da vjeruje da će i u našem regionu liberalna ideja, kao neupitno superiorna ideja, imati sve više uspjeha. On je naveo i da je Liberalna partija jedina partija centra u Crnoj Gori, dok su sve druge partije ili ljevičarske ili desničarske i nacionalne partije.\n„Mi iskreno vjerujemo u ideju ujedinjenje, federalne i slobodnije Evrope koja će na ovaj način okupljati sve države, nacije i sve ljude dobro volje, zato sa posebnom simpatijom gledamo na ovaj skup danas ovdje. Iako mala država, Crna Gora i njeni liberali uvijek će biti dio takvog procesa i snažna podrška daljoj bobri protiv populizma, nacionalizam i unižavanja dostojanstva slobodnih ljudi.“, naveo je lider LP u pozdravnom govoru.\nVIDEO: Andrija Popović, pozdravni govor mladim liderima\nKonferencija koja je okupila 30 učesnika iz svih država Evrope a čiji domaćin su Mladi Liberali Crne Gore, diskutovala je o daljoj evropskoj perspektivi regiona i osnaživanju saradnje država EU i Zapadnog Balkana. Predsjednik Mladih Liberala Crne Gore Ammar Borančić ocijenio je da bi ubrzan prijem Zapadnog Balkana i Crne Gore u EU ojačao Evropu a regionu bio zamah za snažnije reforme i konsolidaciju demokratije. Na taj način, EU bi potvrdila da je savez država koje su posvećene jedna drugoj i stoje zajedno pred svijetom, kazao je on.\nOdržavanje ove Konferencije po prvi put u Crnoj Gori, je još jednom je snažno potvrdilo važnost crnogorskih liberala za evropski put Crne Gore i značaj i ugled koji liberali iz Crne Gore uživaju u državama EU.


107 godina od Kolubarske bitke, odata počast palim borcima - Galaxy Media\n107 godina od Kolubarske bitke, odata počast palim borcima\nKULTURA LOKALNO MOJ GRAD\nPovodom 9.decembra, dana kada je oslobođen Lazarevac u Prvom svetkom ratu, polaganjem venaca na spomen obeležja palim borcima, obeleženo je 107 godina od Kolubarske bitke.\nZajednički venac na spomen obeležje u porti Hrama Svetog Georgija u Ćelijama položili su predsednici opština Lazarevac, Bojan Stević, Lajkovac, Andrija Živković i Ljig, Dragan Lazarević.\nNakon parastosa i polaganja venaca u Ćelijama, predstavnici ove tri opštine, položili su venac i na spomenik Dimitriju Tucoviću na Vrače brdu, na kome je poginulo 20.000 srpskih i 30.000 vojnika austrugarske carevine.\nPredsednik opštine Lazarevac, Bojan Stević, nakon polaganja venaca, podsetio je da je 9. decembar 1914. godine značajan datum za Lazarevčane, jer je tog dana u okviru Kolubarske bitke, Lazarevac oslobođen.\nStević je naglasio da se odavanjem počasti svim nastradalim borcima, čuva tradicija i sećanje na njih i na žrtvu koju su dali, kako bismo mi danas bili slobodni.\nGO Lazarevac i predstavnici MZ Županjac položili su vence i na spomenik Kolubarskim ratnicima u Županjcu na brdu Čovka. Nakon polaganja venaca okupljenima se obratio književnik i istoričar, Milosav Nedić, govoreći o istorijskim događajima tokom Kolubrske bitke i stradanjima kolubarskih ratnika, istakao je da su ti junaci ono najbolje što je Srbija ikada imala i poželeo da stradanja iz Velikom rata više nikada ne zadese srpski narod.\nIzložba “Srbija i Srbi na filmu u Prvom svetskom ratu” otvorila “Reviju ratnog filma”\nSaopštenje Elektrobistribucije Srbije u vezi sa saniranjem posledica usled obilnih snežnih padavina


... najpoznatijeg vegan-aktiviste, Garyija Yourofskog, koje zaokruzuje poentu etickog veganstva. Svakako, svi se nadaju da ce i naredni BeGeVege festival geometrijskom progresijom rasti i biti sve uspešniji ...\n... ć, prete ljudskom zdravlja” kako naglašava ta organizacija. Dakle, gledajući razvoj događaja, svaki iskaz o zaštiti okoline je licemerje, a svaka akcija oko zaštite prirode farsa, dokle god su aktivno ...\n10. Božićna poruka 2014.\n13. Svetski dan farmskih životinja 2. oktobra i Svetski dan životinja 4. oktobra\n... više od polovine je je endemično; tu spadaju čitavi rodovi i familije sa vrstama koje žive samo tu i nigde više. Slatkovodne ribe: Od oko 350 vrsta riba, 133 su endemične – među njima čitavi rodovi, ...\n19. Kako da savladate i prevaziđete očajanje zbog uništavanja planete\n... posetioci Stare planine javljaju o velikom broju ptica koje se nalaze na putu za Staru planinu. Prema izjavama očevidaca ptice se teturaju i padaju pod točkove automobila. Vozači zbog masovnosti ptic ...\n... ivotinja", ističe ona. Taj "posao", kako navode obavešteni, funkcioniše tako što u BiH sakupljaju životinje pod izgovorom da će biti udomljene, a onda ih preuzmu šverceri i prodaju u evropskim zemljama. Tamo ...\n... sisare, Francuska je istog trenutka zabranila proizvodnju i prodaju. Profesor Nils Skakebek, sa univerzita u Kopenhagenu, opisao je problem toliko važan kao i globalno zagrevanje, upozorava da porast ...


kampanja – HoloNet Serbia\n[VIDEO] Battlefront II: Kakva je igra?\nBattlefront II je stigao pre dva dana i ovo su naši prvi utisci o igri: Kakva su vaša mišljenja o priči kampanje i samoj igri, napišite nam u komentarima. Za poslednje vesti o Battlefrontu II posetite našu sekciju posvećenu Star Wars igrama i pratite HoloNet na Fejsbuku i Tviteru.\nSinoć je EA Star Wars objavio video klip (ispod), koji predstavlja scenu sa početka kampanje video igre Battlefront II. U sceni vidimo Ajden i Garika Versija kojima Palpatinov droid-glasnik saopštava da je „Operation Cinder“, tj „Operacija Ugarak“ otpočela. Ako vam ovaj droid i naziv ove operacije zvuče poznato, to je zato što smo ih već…


Dan online - Drustvo: Preispitaćemo sve odluke o proglašavanju tajnih dokumenata - 2020-12-10\nDrustvo MINISTARKA JAVNE UPRAVE, DIGITALNOG DRUŠTVA I MEDIJA TAMARA SRZENTIĆ, POVODOM MEĐUNARODNOG DANA BORBE PROTIV KORUPCIJE, ZA „DAN” NAJAVILA NOVI ZAKON O SPI\nTamara Srzentić - Foto: SRDJAN BOLJEVIC Preispitaćemo sve odluke o proglašavanju tajnih dokumenata Ministarka Srzentić kaže za naše novine da je od krucijalnog značaja da građani znaju na koji način se pripremaju i sprovode javne politike, da znaju kako se troše sredstva i da aktivno učestvuju u procesu donošenja odluka Pet NVO predale su juče Ministarstvu javne uprave nacrt izmjena i dopuna Zakona o slobodnom pristupu informacijama\nMinistarka javne uprave, digitalnog društva i medija Tamara Srzentić u izjavi za „Dan”, povodom 9. decembra, Međunarodnog dana borbe protiv korupcije, najavila je da će nova vlada preispitati sve odluke o proglašavanju tajnim niza dokumenata na koje je oznaku tajnosti stavila bivša vlast, ali i izmjene Zakona o slobodnom pristupu informacijama koji će istinski omogućiti dostupnost podataka građanima. Ona smatra da je od ključnog značaja da građani učestvuju u donošenju odluka, ali i da kontrolišu njihovu primjenu.\n– Kao što je najavljeno u ekspozeu predsjednika Vlade, transparentnost rada upravnih organa nije na zadovoljavajućem nivou, pa će poseban fokus ove vlade biti usmjeren na stvaranje neophodnih preduslova da svi organi nastupaju kao otvoreni i transparentni sistemi u komunikaciji sa građanima. Ovo podrazumijeva preispitivanje važećih zakonskih rješenja o pravu na slobodan pristup informacijama, kao i pojedinačnih odluka koje su u skladu sa zakonom označene stepenom tajnosti, kako bi obezbijedili funkcionalnost sistema i omogućili svakom građaninu, a posebno novinarima i nevladinim organizacijama koji obavljaju veoma važne društvene funkcije da dobiju potrebne informacije i da zaštite svoje pravo – ističe Srzentić.\nOna kaže da je od krucijalnog značaja da građani znaju na koji način se pripremaju i sprovode javne politike, da znaju kako se troše sredstva i da aktivno učestvuju u procesu donošenja odluka.\nNa međunarodni dan borbe protiv korupcije, nevladine organizacije Mreža za afirmaciju nevladinog sektora (MANS), Akcija za ljudska prava (HRA), Institut Alternativa (IA), Centar za monitoring i istraživanje (CEMI) i Centar za građanske slobode (CEGAS) predale su Ministarstvu javne uprave nacrt izmjena i dopuna Zakona o slobodnom pristupu informacijama. Ovo je, kako kažu, prvi antikorupcijski zakon koji je predložen novoj vladi sa ciljem da omogući građanima, medijima i nevladinom sektoru da imaju aktivniju ulogu u borbi protiv korupcije i kontroli rada vlasti.\n– Pozivamo ministarku Tamaru Srzentić da prihvati naše predloge i što prije zakaže javnu raspravu, kako bi ovaj zakon po hitnom postupku bio usklađen sa međunarodnim standardima. Evropska komisija i brojne međunarodne institucije su više puta ukazivale da je neophodno izmijeniti ovaj zakon, posebno potencirajući značaj pristupa informacijama koje mogu ukazati na korupciju i nezakonit rad institucija – navode u NVO.\nPredloženim nacrtom se, kako poručuju, ukidaju brojne zakonske odredbe koje je uvela prethodna vlast kako bi na hiljade dokumenata od javnog značaja proglasila državnim ili poslovnim tajnama.\n– U nacrtu su predložene nove, preciznije, definicije pojmova informacija i testa štetnosti i javnog interesa, usklađene sa međunarodnim standardima, i preciznije su propisani uslovi pod kojima se podaci mogu proglasiti tajnom. Predviđeno je da institucije i drugi obveznici zakona na svojim sajtovima objavljuju mnogo više podataka, pogotovo o potrošnji njihovih budžeta – navode iz NVO.\nIzmjene propisa od krucijalnog značaja\nâIz Ministarstva javne uprave, digitalnog društva i medija saopštili su za „Dan” da su se upoznali sa inicijativom više nevladinih organizacija i tekstom predloženog nacrta izmjena i dopuna Zakona o slobodnom pristupu informacijama.\n– Sa posebnom pažnjom ćemo analizirati sve predložene zakonske izmjene i, u saradnji sa predlagačima, u narednom periodu kreirati adekvatan zakonodavni okvir u oblasti slobodnog pristupa informacijama u skladu sa najboljim praksama. Priprema izmjena i dopuna Zakona o slobodnom pristupu informacijama predstavlja prioritet u radu ovog resora. Naš cilj je da imamo zakon koji će omogućiti da građani budu stvarni kontrolori organa vlasti i obezbijediti transparentnost koja je korisna građanima i društvu u cjelini. Ministarstvo javne uprave, digitalnog društva i medija će ubrzo definisati dalje korake i o tome će blagovremeno informisati javnost i predlagače. Istovremeno, radićemo i na podizanju svijesti zaposlenih u javnoj upravi i promjeni kulture koja podrazumijeva da svaki građanin ima pravo da zna na koji način se troši novac poreskih obveznika, kako se pripremaju i sprovode javne politike, te da aktivno učestvuje u procesu donošenja odluka – kažu iz ministarstva.\nRTCG krenuo u progon diplomata, vratiti je građanima


Hrvatsku je ulazak u EU koštao 616 miliona evra\nHrvatsku je ulazak u EU koštao 616 miliona evra\nHrvatski ministar finansija Slavko Linić rekao je da ulazak u EU Hrvatsku košta 4,7 milijardi kuna (616,8 miliona evra) i da je taj iznos trebalo da bude pokriven privrednim rastom.\n„Trošak je trebalo da bude pokriven rastom. Ukoliko toga nema, to je manjak budžeta“, rekao je Linić za RTL, dodajući da je budžetski deficit te zemlje porastao u odnosu na prošlu godinu, prenosi internet portal Business.hr.\nPrivrednog rasta nema, jer je privreda u problemima i nije počela da radi, upozorio je on.\nUpitan da li je vreme da se država obrati MMF-u, Linić je objasnio da se Fond poziva kada država ne može finansijski da sanira dugove, ali da nije potreban za sprovođenje mera štednje, jer te mere vlada uporno sprovodi u poslednje tri godine.\nPovodom konstatacije da ta štednja očito nije dovoljna, Linić je rekao da se može ići na na daleko veću štednju, ali je pitanje šta će se time dobiti – još manja potrošnja.\nNa pitanje kako namerava da obezbedi više od milijardu evra koje sledeće godine dolaze na naplatu, on je kazao da je vlada donela poseban program mera i da dodatnom štednjom mora da se smanji 17 do 19 milijardi kuna duga.\n„Verujem da ćemo u tome biti uspešni i da je to jedan od programa koji će nam pomoći da finansijskim investitorima objasnimo da smo u stanju da upravljamo svojim dugom“, istakao je Linić.\nOn je rekao da je kamata od šest do 6,5 odsto i sada visoka, a moguće je da ide i do sedam odsto.\n„Bitno je da se još uvek možemo zadužiti i da postoji poverenje. Ukoliko toga ne bi bilo, onda je potrebam MMF“, rekao je hrvatski ministar finansija.


“Izvjestan nastavak Turskog toka kroz Srbiju” – Biznis.ba\nNaslovnaRegija“Izvjestan nastavak Turskog toka kroz Srbiju”\n“Izvjestan nastavak Turskog toka kroz Srbiju”\nobjavljeno 19. feb 2020. u 17:18\nDirektor Sekretarijata Energetske zajednice Janez Kopač izjavio je da je nastavak gasovoda “Turski tok” kroz Srbiju izvjestan, ali da nije ispoštovan zahtjev za otvaranje konkurencije.\n“‘Turski tok’ se gradi i sigurno će biti operativan, ne baš do datuma kada je bilo najavljeno, ali malo kasnije. Naše primjedbe uglavnom su bile vezane za otvaranje konkurencije na srpskom tržištu, ali to nije bilo ispoštovano”, rekao je Kopač.\nOn je novinarima u Beogradu gdje učestvuje na konferenciji “Finansiranje energetske tranzicije u Srbiji” koju organizuje Fondacija “Konrad Adenauer” rekao da će cijena struje u Srbiji prije ili kasnije morati da raste zato što proizvodnja električne energije iz uglja postala veoma skupa zbog oporezivanja CO2 emsija, prenose beogradski mediji.\nKopač je dodao da prilikom povećavanja cijene struje mora da se vodi računa o tome kako zaštititi socijano ugrožene potrošače.\nBrnabić: Dio autoputa Beograd – Sarajevo do 2022. godine


Zoran Jakšić - Blic Online\nDarko Ristić Meda (28), jedan od najbližih prijatelja ubijenog vođe navijača Partizana Aleksandra Stankovića (29), pretukao je u februaru 2015. godine pripadnika klana Amerika Zorana Jakšića (55) na ulazu u jedan beogradski noćni klub.\nODMAZDA ŠEFA GRUPE "AMERIKA" Likvidirao saradnike jer su pali s kokainom\nPeruanska policija ispituje da li je uhapšeni Zoran Jakšić (57), vođa kriminalne grupe "Amerika", naručio surove likvidacije dvojice Srba u toj državi.\nZoran Jakšić (57), koji se sumnjiči da je jedan od vođa kriminalne grupe „Amerika“, uhapšen je u Peruu. Kako prenose tamošnji mediji, Jakšić je tražen zbog povezanosti sa švercom droge i više ubistava, a nameravao je da sa lažnim dokumentima iz Perua pređe u Ekvador. Na granici su ga sačekali agenti DEA i uhapsili ga.\nPlakati na kojima se državni vrh prikazuje sa kečetom na glavi i da je proalbanski orijentisan izrađeni su u štampariji Zorana Jakšića, brata republičkog poslanika DSS Marka Jakšića, saznaje „Blic”.


Testiranje na koronavirus od sutra na Međunarodnom aerodromu Sarajevo\nPlanirano je da se antigen testiranje vrši unutar terminalne zgrade\nFu. M. 31.03.2021\nNOVE MJERE Testiranje na koronavirus od sutra na Međunarodnom aerodromu Sarajevo\nOd sutra na prostoru Međunarodnog aerodroma Sarajevo, putnici, ali i svi ostali građani mogu izvršiti testiranje na prisustvo koronavirusa.\nPoliklinika Eurofarm, s kojom je sklopljen ugovor o saradnji će na aerodromu vršiti antigen i RT-PCR test, a vrijeme potrebno za dobijanje rezultata testa će biti 15-20 minuta za antigen testiranje, odnosno jedan i pol sat za PCR test.\nPlanirano je da se antigen testiranje vrši unutar terminalne zgrade, dok bi se PCR testiranje obavljalo na prostoru ispred zgrade terminala po drive-in principu , gdje je postavljen odgovarajući kontejner u kojima će biti smješteni ljudi i oprema potrebna za uzimanje i analizu uzoraka.\nCijena testa je 100 KM\n- Također, bitno je naglasiti da je MAS za partnera na ovom projektu odabrao polikliniku koja već ima iskustvo sa testiranjem na koronavirus na aerodromima,a za partnera su odabrani i od aerodroma Ramsgate u Londonu - saopćeno je.\nCiljna grupa kada su u pitanju korisnici ovih usluga nisu isključivo putnici koji lete sa MAS-a, već i sve druge osobe kojima je potrebna brza i kvalitetna usluga testiranja na virus COVID-19.\nRadno vrijeme punktova za testiranje na Međunarodnom aerodromu Sarajevo će biti u skladu sa otvorenošću Međunarodnog aeroroma Sarajevo, od ranih jutarnji do kasnih večernjih sati.\nViše o temi Međunarodni aerodrom Sarajevo\nMeđunarodni aerodrom Sarajevo: Za kretanje tokom policijskog sata obavezno posjedovanje print rezervacije avio-karte\n19.03.2021 u 17:03\nWizz Air otvara čak devet novih linija u Sarajevu: Evo u koje gradove uskoro možete letjeti\n03.02.2021 u 15:46\nMeđunarodni aerodrom Sarajevo Testiranje Koronavirus


Lavrov: Za tango je potrebno dvoje\nRuski ministar inostranih poslova Sergej Lavrov izjavio je da Moskva ispituje zahtev SAD za zatvaranje tri diplomatske misije u Sjedinjenim Državama i da će odgovoriti nakon što ga prouči.\n"Tek kasno sinoć smo dobili detaljnu diplomatsku notu, proučavamo je i odgovorićemo čim se analiza završi", rekao je Lavrov 1. septembra.\nLavrov je to saopštio manje od 24 sata nakon što je američki Stejt department odredio krajnji rok za zatvaranje ruskog konzulata u San Francisku i dve diplomatske zgrade u Vašingtonu i Njujorku koje su korišćene kao ruska trgovinska predstavništva.\nOdgovor SAD usledio je posle ruskog naloga od 28. jula da Sjedinjene Države do 1. septembra smanje broj diplomatskog osoblja u Rusiji do 455 ljudi.\nRuski zvaničnici saopštili su da je taj zahtev bio odgovor Moskve na američki zakon o jačanju sankcija protiv Rusije zbog problema koji uključuju njeno navodno mešanje u predsedničke izbore u SAD 2016. godine.\nLavrov je optužio Sjedinjene Države za razmenu kaznenih diplomatskih koraka, izbegavši, međutim, da optuži predsednika Donalda Trumpa i njegovu administraciju. Umesto toga prst je upro na bivšeg predsedniku Baracka Obamu i dodao da Rusija želi bolje odnose da SAD.\n"Nismo mi već je Obamina administracija izazvala celu razmenu sankcija s ciljem podrivanja odnosa Rusije i Sjedinjenih Država, sprečavajući Trumpa da preduzme konstruktivne inicijative na početku svog predsedavanja i otežavajući koliko god je mogla ispunjavanje njegovih izborih obećanja o potrebi izgradnje normalnih odnosa sa Rusijom ", rekao je Lavrov.\n„Moskva ne traži svađu sa Sjedinjenim Americkim Državama i uvek će biti prijateljski nastrojena prema američkom narodu, ali za tango je potrebno dvoje, a zasad, po mom mišljenju, naši americki partneri iznova igraju individualni brejkdens“, izjavio je ministar spoljnih poslova Rusije Sergej Lavrov, obraćajući se studentima Moskovskog državnog univerziteta za međunarodne odnose.


Matić: Za tok slučaja Ćuruvija kriva vlast posle 5. oktobra – srbijaNASAzemlja\nMatić: Za tok slučaja Ćuruvija kriva vlast posle 5. oktobra\nby admin October 6, 2020, 10:52 pm 1.8k Views\n“Jako je teško kada se slučaj odmah ne reši, u prvih mesec dana. Ne mogu da krivim sam režim koji je ubio Slavka Ćuruviju, oni su se štitili, ali kada je posle 5. oktobra došla na vlast demokratska opozicija nije učinjen ozbiljan napor da se reši ovaj slučaj, iako se obećavalo. Imalo je dovoljno vremena da se to reši”, rekao je Matić na beogradskoj TV\nOn je, komentarišući ponavljanje sudskog procesa u slučaju Ćuruvija, koji je počeo u ponedeljak, posle ukinute ranije presude po kojoj su četiri bivša pripadnika Službe državne bezbednosti osuđena na ukupno 100 godina zatvora, kazao da mu najteže pada odlaganje postupka koji je bio zakazan za petak, “jer postoji navodno neki drugi proces važniji za odbranu”.\n“Zar ima nešto teže od ovog slučaja i zar se može tako vršiti stepenovanje”, upitao je Matić.\nMatić ukazuje da mediji treba da podsete na dokaze koji su već zaboravljeni, navodeći da su u ovom slučaju to trake koje su dokaz gde su optuženi bili na dan ubistva i na koji način je bila pripremljena likvidacija i svedočenja ključnih svedoka.\n“Upravo zbog toga odbrana nastoji da to eliminiše iz sudskog postupka kao dokazni materijal. Treba da budemo uporni u zahtevu da se pravda zadovolji, bez obzira to je prošlo toliko vremena, ne smemo odustati”, poručio je Matić.\nNaglasio je da je ranije bilo epiloga u sudskom procesu ubicama Ćuruvije “danas bi bila nešto bolja situacija kada je reč o medijskoj slobodi”.


Naše bašte u vrtićima širom Srbije: Male "laboratorije" za decu pune novih otkrića - Novak Djokovic Foundation\nBlog Predškolsko obrazovanje Naše bašte u vrtićima širom Srb...\nNaše bašte u vrtićima širom Srbije: Male „laboratorije“ za decu pune novih otkrića\nby NDFAdmin, 24. сеп 2020.\nOd sadnje, do rasta i setve voća i povrća – šta sve deca mogu naučiti ako su uključena u proces održavanja bašte? Naš model „Dobre bašte“ za decu u vrtićima ih na interaktivan i zanimljiv način uči celokupnom procesu baštovanstva, organske proizvodnje i zdravim navikama u ishrani.\nImajući u vidu da kvalitet prehrambenih navika dece iz godine u godinu opada, Fondacija Novak Đoković je u saradnji sa stručnjacima i nutricionistima, kreirala program „Azbuka dobrih navika“ koji pomaže deci od predškolskog uzrasta da prirodno usvoje zdrave navike u ishrani.\nKljučan deo programa je uspostavljanje i održavanje „Dobrih bašti“ u vrtićima širom Srbije zajedno sa vaspitačima i našim mališanima.\nNaš model „Dobre bašte“ za decu u vrtićima ih na interaktivan i zanimljiv način uči celokupnom procesu baštovanstva, organske proizvodnje i zdravim navikama u ishrani.\nOve bašte imaju ulogu „laboratorija„, gde deca imaju priliku da uče o prirodi, prirodnim procesima i potrebama voća, povrća i drugih biljaka kako bi rasle i davale plodove. „Dobre bašte“ se uspostavljaju prema principima organske proizvodnje, tako da se plodovi na kraju koriste tokom kulinarskih radionica koje organizujemo za roditelje, vaspitače i decu, sa ciljem da deci prikažemo na koji način su priroda i ishrana povezani.\nU okviru programa „Azbuka dobrih navika“ organizujemo i posebne obuke za vaspitače za rad sa decom u baštama, kako bi ih na što bolji i interaktivniji način uveli u taj novi svet, a i preneli svoje znanje ostalim kolegama i saradnicima. Na taj način obezbeđujemo održivost našeg programa i gradimo zajednicu koja neguje zdrave navike u ishrani.\nNažalost, trenutna pandemija korona virusa je usporila dalji razvoj našeg programa, ali naš tim nastavlja da prilagođava rad svim novim izazovima. Ukoliko želite da podržite uspostavljanje „Dobrih bašti“ i u drugim vrtićima širom Srbije, možete nam se pridružiti putem ovog linka.\nU okviru programa „Azbuka dobrih navika“ organizujemo i posebne obuke za vaspitače za rad sa decom u baštama.\nImajući u vidu da deca u ranom uzrastu i razvoju poseduju najveće kapacitete za učenje, a da kontakt sa prirodom, boravak napolju i uzgajanje biljaka pozitivno utiče na celokupno zdravlje, razlozi za uključivanje dece u baštovanstvo su brojni. Naša saradnica na programu „Azbuka dobrih navika“, Vesna Zečević je za vas izdvojila par najvažnijih:\nJedan od osnovnih uslova za pravilan razvoj svakog deteta je uravnotežena i adekvatna ishrana. Zato putem programa „Azbuka dobrih navika“ radimo na usvajanju dobrih navika u ishrani u predškolskom uzrastu, u vrtiću i kod kuće, uključivanjem svih ciljnih grupa čiji je zajednički cilj sveobuhvatan i celovit razvoj deteta. Ukoliko želite da što više vrtića u Srbiji dobije svoje „Dobre bašte“ možete podržati naš rad putem ovog linka.


Ministar Mektić: “Ne bih isključio da su pripadnici MUP-a Srbije bili u Banjaluci” – Kakanj-X\nMinistar Mektić: “Ne bih isključio da su pripadnici MUP-a Srbije bili u Banjaluci”\nNa 27 pro, 2018 334\nMinistar bezbjednosti BiH Dragan Mektić izjavio je danas za regionalnu televiziju N1 da “ne bi isključio mogućnost” da su pripadnici MUP-a Srbije bili prisutni na protestu u Banjualuci.\n– Ja ne bih isključio ni tu mogućnost. Naravno da to niko neće priznati i da će to sada svi demantovati, ali u Banjaluci se i juče i danas javno govori o tome da su takve jedinice došle iz Srbije da pomogu Miloradu Dodiku. Ja znam neke izvore informacija, ali u ovom momentu ne bih direktno govorio o tim izvorima – rekao je on.\nMektić, koji je iz redova Srpske demokratske stranke, ocijenio je za sajt Vijesti.ba da dogadaji u Banjaluci predstavljaju “diktatorsku demonstraciju nepotrebne sile, ali ujedno predstavljaju i smišljenu akciju kako bi se pokazalo da će se obračunati sa svima koji ne misle onako kako je to u interesu režima na čelu sa SNSD-om”.\n– Vlast je zloupotrebila ovaj slučaj kako bi građanima pokazala da će svako ko misli drugačije od onoga što je u interesu vladajućeg režima dobiti brutalan odgovor policije, kako su to juče demonstrirali u Banjaluci sa prstom na obaraču automatske puške, sa potezanjem pištolja i slično prema građanima koji su se spontano našli na Trgu Krajine – rekao je Mektić.\nOn je ocijenio da je policijska akcija bila poruka svim građanima koji se na bilo koji način suprotstave “diktatorskoj ideologiji”.


You are at:Home»Vesti»Nokia telefoni na vrhu rang liste poverenja za 2020. godinu\nBy Vesna Kovačević on\t 27/10/2020 Vesti\nKompanija Counterpoint Research saopštila je 27. 10. 2020. da su Nokia telefoni drugu godinu zaredom na vrhu rang liste poverenja u Android telefone, zasnovano na kategorijama softvera, bezbednosti, kvaliteta izrade i enterprise-recommended uređaja. Nokia telefoni su se našli ispred najistaknutijih imena industrije mobilnih uređaja. Nalazi su objavljeni u najnovijem whitepaper dokumentu kompanije Counterpoint Research pod nazivom “Nokia Phones Lead the Trust Rankings based on Software, Security Updates and Build Quality”.\nOvo se dešava u periodu kada se svet prilagodio na novu normalnost usled COVID-19 pandemije, ali to isto su uradili i sajber kriminalci. Potreba za bezbednošću pametnih telefona je od ključnog značaja jer se 39% korisnika mobilnih uređaja u organizacijama suočilo sa nekom vrstom kompromitovanja bezbednosti(prema izveštaju The Verizon Mobile Security Index Report). Osim toga, nalazi kompanije App Annie ukazuju na to da je procenat korišćenja poslovnih aplikacija porastao za 220% u prvoj polovini 2020. godine(u poređenju sa 2019.) Takođe, PwC podaci ukazuju na to da jedna petina zaposlenih veruje da su ranjivi na sajber napade.\nNajnoviji izveštaj Europola Organised Crime Threat Assessment report (IOCTA) takođe je analizirao rastući trend kriminalnih sajber operacija, i stručnjaci veruju da će budžeti za sajber bezbednost na globalnom nivou dostići gotovo trilion dolara kako bi se izašlo na kraj sa pretnjama (Darius McDermott, FundCalibre).\n„Na početku našeg putovanja, kada smo predstavili naše prve pametne telefone 2017. Godine, obećali smo čisto, bezbedno i ažurirano iskustvo korišćenja Nokia pametnih telefona. Od tada smo predvodnici u industriji i ostali smo posvećeni tome da korisnicima obezbeđujemo do tri godine mesečnih bezbednosnih ažuriranja i dve godine ažuriranja operativnog sistema, kako bi što duže mogli da uživaju u mogućnostima koje nude Nokia telefoni. Drugu godinu zaredom, istraživanje koje sprovode relevantne institucije u okviru industrije potvrđuje našu nepokolebljivu posvećenost pružanju iskustva koje vremenom postaje sve bolje – omogućavajući da Nokia pametni telefon pruža bezbedno i pouzdano softversko iskustvo na koje zaista možete da se oslonite”, komentarisao je Counterpoint nalaze Adam Ferguson, globalni direktor za odnose sa kupcima, partnerstva i marketing proizvoda u kompaniji HMD Global.\n“Nedavno smo proslavili naše 1000. ažuriranje softvera, kolektivno postignuto širom portfolija Nokia pametnih telefona, i ostajemo posvećeni postizanju narednih 1000 ažuriranja, i još više od toga. Takođe, predstavili smo naš uspešan završetak ažuriranja na Android 10 širom portfolija i najavili smo vremenski plan za ažuriranje na Android 11. Izuzetna iskustva predstavljaju našu pokretačku snagu, i naporno radimo kako bismo obezbedili neometano izvršavanje ažuriranja širom portfolija da bi vaš Nokia telefon radio čak i bolje nego onoga dana kada ste ga kupili”, naglasio je Adam Ferguson.\nViše informacija možete pronaći na https://www.counterpointresearch.com/nokia-phones-lead-trust-rankings-based-on-software-security-updates-build-quality/


Sjajni Kecmanović u osmini finala Australijan opena – Sport\nSrpski teniser Miomir Kecmanović nadigrao je Lorenca Sonega sa 3:1 (6:4, 6:7/8:10/, 6:2, 7:5) u trećem kolu Australijan opena i plasirao se u osminu finala. U borbi za četvrtfinale Kecmanović će se sresti sa Gaelom Monfisom.\nPosle pobede nad Tomijem Polom u drugom kolu, Miomir Kecmanović je nastavio da niže uspehe karijere plasmanom i u osminu finala na otvorenom prvenstvu Australije.\nZa pobedu nad 25. nosiocem turnira Lorencom Sonegom, koji je dvostruko bolje plasiran na svetskoj rang-listi tenisera, Kecmanoviću je trebalo tri i po sata žestoke borbe.\nKecmanović je dobro počeo meč osvojivši prvi set, ali je u nastavku Italijan došao do izjednačenja u taj-brejku jer je naš teniser propustio nekoliko šansi da uveća vođstvo.\nU nastavku Kecmanović nije dozvolio da mu opadne koncentracija i sjajnom igrom je uspeo da nadigra suparnika za konačnu pobedu.\nU borbi za četvrtfinale Miomir će se sastati sa Gaelom Monfisom koji je pobedio Kristijana Garina iz Čilea sa 3:0 (7:6 /7:4/, 6:1, 6:3).\nKecmanović i Monfis su dosada samo jednom odmeravali snage na terenu. U Bersiju prošle godine Monfis je dobio Kecmanovića sa 4:6, 7:5, 6:3, i našem teniseru će ovo biti odlična prilika za revanš i veliki uspeh u karijeri.\nAustralijan open, Miomir Kecmanović


Dan otvorenih vrata u Centru za osnovnu obuku u Pazariću\nU okviru aktivnosti obilježavanja 1. decembra, Dana Oružanih snaga Bosne i Hercegovine, 23. novebmra 2017. godine u Centru za osnovnu obuku Komande za obuku i doktrinu u Pazariću realizirana je manifestacija „Dan otvorenih vrata“.\nGosti ove manifestacije, njih oko 300, bili su učenici i nastavnici osnovnih i srednjih škola sa područja općine Hadžići te osoblje i djeca obdaništa „Srećica“ sa Dobrinje.\nPripadnici Centra za osnovnu obuku su za ovu priliku pripremili i realizirali veoma sadržajan zabavno-edukativni program. Gosti menifestacije, imali su priliku da se upoznaju sa vrstama uniformi, sredstvima veze i naoružanjem koje se koristi u OS BiH.\nPoseban akcenat tokom ove aktivnosti stavljen je na edukativni dio, gdje su posjetioci mogli da se upoznaju sa svim vrstama neeksplodiranih ubojitih sredstava sa kojima mogu da se susretnu, te im je na improviziranom minskom polju, formiranom od školskih sredstava, demonstriran postupak u slučaju pronalaska obilježenog ili neobilježenog ubojitog sredstva.\nTakođer, na kraju ove manifestacije pripadnici Centra za osnovnu obuku te kandidati na obuci za vojnike 19. klase izveli su i pokaznu vježbu ''Upad u objekat'' koja je realizirana uz korištenje kompletne borbene opreme, namjenskih sredstava za maskiranje i angažiranje OPFOR snaga.


Instalacija operativnog sistema Windows: najčešća pitanja\nEvo odgovora na uobičajena pitanja o instaliranju operativnog sistema Windows.\nPre nego što počnete izvršite sledeće radnje kako biste uštedeli na vremenu i izbegli probleme tokom instalacije:\nAžurirajte antivirusni program, pokrenite ga, a zatim ga onemogućite. Nakon instaliranja operativnog sistema Windows, ne zaboravite da ponovo omogućite antivirusni program ili instalirajte novi antivirusni program koji radi sa operativnim sistemom Windows 7. Napravite rezervnu kopiju datoteka. Rezervnu kopiju datoteka možete da napravite na spoljnom čvrstom disku, DVD-u, CD-u ili u mrežnoj fascikli. Za više informacija o pravljenju rezervne kopije datoteka u pomoći i podršci potražite termin „rezervna kopija“.\nPovežite se sa Internetom. Uverite se da Internet veza funkcioniše da biste mogli da preuzmete najnovije instalacione ispravke. Ove ispravke obuhvataju bezbednosne ispravke i ispravke upravljačkih programa za hardver koje mogu olakšati instalaciju. Ako nemate Internet vezu, i dalje možete nadograditi ili instalirati Windows.\nTokom procesa instalacije biće vam potrebne sledeće stavke: Windows instalacioni disk\nŠifra proizvoda Šifru proizvoda možete pronaći na računaru ili na omotu instalacionog diska unutar pakovanja operativnog sistema Windows. Nalepnica sa šifrom proizvoda izgleda slično sledećoj: ŠIFRA PROIZVODA: XXXXX-XXXXX-XXXXX-XXXXX-XXXXX\nPosetite Microsoft Veb lokaciju da biste videli primere nalepnica sa šiframa proizvoda.\nIme računara, ako je računar trenutno povezan sa mrežom.\nDa li treba da izvršim nadogradnju ili da izvršim prilagođenu instalaciju?\nAko trenutna verzija operativnog sistema Windows može da se nadogradi, odaberite opciju Nadogradi da biste sačuvali datoteke, postavke i programe iz te verzije. Ovo je najjednostavnija opcija. Ako vašu verziju operativnog sistema Windows nije moguće nadograditi, morate odabrati opciju Prilagođeno.\nOdaberite opciju Prilagođeno da biste potpuno zamenili trenutni operativni sistem ili da biste instalirali Windows na određenoj disk jedinici ili particiji koju ste izabrali. Opciju Prilagođeno možete da koristite i ako računar nema operativni sistem ili ako želite da podesite sistem sa višestrukim pokretanjem na računaru. Više informacija o podešavanju sistema sa višestrukim pokretanjem potražite u odeljku Instaliranje više operativnih sistema (višestruko pokretanje).\nPrilagođena instalacija briše programe i postavke. Pored toga, ako odlučite da izbrišete ili formatirate particiju koja sadrži verziju operativnog sistema Windows, svi podaci na toj particiji, uključujući programe, datoteke i postavke, trajno se brišu. Međutim, ako na particiji koju ste izabrali postoji kopija operativnog sistema Windows, a vi ne formatirate ili izbrišete tu particiju, sve korisničke datoteke će biti sačuvane u fascikli „Windows.old“ na particiji koju možete pretraživati kada se instalacija dovrši. Tokom prilagođene instalacije, dijalog će vas obavestiti ako se datoteke čuvaju u fascikli „Windows.old“.\nIpak preporučujemo da napravite rezervne kopije korisničkih datoteka pre obavljanja prilagođene instalacije. Na primer, ako imate šifrovane datoteke, možda nećete moći da im pristupite nakon instalacije operativnog sistema Windows. Ako ste napravili rezervne kopije korisničkih datoteka i vratili ih u prethodno stanje nakon instalacije operativnog sistema Windows, možete izbrisati fasciklu „Windows.old“ pomoću alatke „Čišćenje diska“. Više informacija potražite u odeljku Brisanje datoteka korišćenjem alatke „Čišćenje diska“.\nOpciju Prilagođeno možete koristiti za formatiranje, proširivanje, kreiranje ili brisanje particija. Da biste izvršavali napredne zadatke upravljanja diskovima poput ovih, potrebno je da pokrenete računar pomoću Windows instalacionog diska. Ti tipovi naprednih zadataka upravljanja diskom mogu obrisati sve podatke na čvrstom disku, tako da obavezno napravite rezervne kopije svih korisničkih datoteka koje želite da sačuvate. Da li se Windows 7 može deinstalirati?\nNe možete da deinstalirate Windows 7, ali možete ponovo da instalirate prethodni operativni sistem koji će onda zameniti Windows 7. Da biste ponovo instalirali prethodni operativni sistem, morate imati originalni instalacioni disk. Više informacija potražite u odeljku Instaliranje i ponovno instaliranje operativnog sistema Windows.\nInstaliranje prethodnog operativnog sistema će izbrisati programe, datoteke i postavke. Trebalo bi da napravite rezervne kopije svih datoteka i postavki koje želite da sačuvate kako biste mogli da ih vratite u prethodno stanje posle instalacije. Programe morate ručno ponovo instalirati kada se instalacija dovrši.\nAko koristite sistem sa višestrukim pokretanjem, možda ćete moći bezbedno da izbrišete ili ponovo formatirate Windows 7 particiju i povratite prostor za upotrebu sa starijom verzijom operativnog sistema Windows. Više informacija potražite u odeljku Deinstaliranje operativnog sistema Windows 7 na sistemu sa višestrukim pokretanjem.\nDa li će programi raditi pod operativnim sistemom Windows 7?\nVećina programa napisanih za Windows Vista radi i u sistemu Windows 7, ali neki stariji programi mogu raditi loše ili neće uopšte raditi. Više informacija o kompatibilnosti programa potražite u odeljku Omogućavanje pokretanja starijih programa u ovoj verziji operativnog sistema Windows.


ReLOaD - Regionalni program lokalne demokratije na zapadnom Balkanu :: Grad Bijeljina ::\nDonator: Evropska Unija (implementator: UNDP)\nImplementator: Odsjek za lokalni ekonomski razvoj i evropske integracije i Odeljenje za društvene djelatnosti\nCilj ReLOaD projekta je dalje jačanje partnerstava između lokalnih vlasti i civilnog društva širenjem uspješnog modela transparentnog finansiranja projekata organizacija civilnog društva iz budžeta jedinica lokalne samouprave.\nProjekat nastoji osigurati veće građansko učešće u procesima donošenja odluka i unaprijediti pružanje javnih usluga za sve građane u lokalnim zajednicama.\nProjektne aktivnosti su bazirane na strateškom opredjeljenju Grada da radi na izgradnji tolerantne, inkluzivne zajednice sa jednakim mogućnostima za sve (strateški cilj 2), u skladu sa ciljevima održivog razvoja: 10 (smanjenje nejednakosti), 11 (održivi gradovi i zajednice) i 17 (partnerstvom do ciljeva).\nUkupna vrijednost odobrenih projekata u 2017. godini za 6 NVO 187.925,10 BAM (70% donacija, 30% sufinansiranje Grada)\nU 2019. godini ukupna sredstva koja su dodijeljena kroz projekte 7 nevladinih organizacija koje su bile uspješne prilikom apliciranja u okviru projekta ReLOaD, za realizaciju na području Grada Bijeljina, iznose 174.991,90 KM, od čega je 119.837,95 KM donacija, a 55.153,95 KM sufinansiranje iz budžeta Grada. Nakon javnog poziva za organizacije civilnog društva, koji je sproveo Grad Bieljina (Odsjek za lokalni ekonomski razvoj i evropske integracije i Odjeljenje za društvene dejlatnosti) u sklopu ReLOaD projekta, sljedeći projekti su odobreni za finansiranje:\nUdruženje za promociju obrazovanja Roma „Otaharin“: Naziv proekta „Aktivni mladi – aktivna zajednica“, odobreni iznos za finansiranje 36.353,00 KM;\nOrganizacija porodica poginulih, zarobljenih i nestalih: Naziv proekta: „Uključi me, postojim i ja“, odobreni iznos za finansiranje 43.000,00 KM;\nEkološko udruženje „Eko put“: Naziv projekta: „Ekološkom kulturom gradimo održivu budućnost“, odobreni iznos za finansiranje 19.990,00 KM;\nHumanitarno udruženje „Arta“: Naziv projekta „Zajedno do napretka“, odobreni iznos za finansiranje 15.598,90 KM;\nUdruženje podvodnih aktivnosti „TRB“: Naziv projekta „Sport (ni)je privilegija“, odobreni iznos za finansiranje 19.986,00 KM;\nUdruženje žena sa invaliditetom „Impuls“: Naziv projekta „VUcimo nit promeNA“, odobreni iznos za finansiranje 19.974,00 KM;\nRukometni klub „Bijeljina“: Naziv projekta „Rukometna akademija“, odobreni iznos za finansiranje 19.920,00 KM.


Romansa: Dača više ne krije vezu sa Tanjom Vračarić : Crveni tepih\nRomansa: Dača više ne krije vezu sa Tanjom Vračarić\nBivši vaterpolista Danilo Ikodinović više ne krije od javnosti svoju novu devojku Tanju Vračarić, sa kojom vreme uglavnom provodi u svojoj kafani „Tako je suđeno” ili njenom stanu, a građani Novog Sada ih mogu videti kako se svakodnevno voze centralnim gradskim ulicama u „mini morisu”, koji je kupila njegova bivša supruga, pevačica Nataša Bekvalac.\nIako su papiri za razvod Danila i Nataše potpisani i pitanje je dana kada će ih sud pozvati na ročište, popularni vaterpolista ne gubi vreme. On je, kao što je Press već objavio, tri nedelje u vezi sa izvesnom Tanjom Vračarić (34) iz Bačke Palanke, koja je zbog saznanja medija za njihovu romansu ugasila profile na svim društvenim internet mrežama. Ipak, magazin „Svet” uspeo je da skine jednu od fotografija slikanu u Dačinoj kafani, a mi je prenosimo.\n- Dača ne krije svoju novu romansu sa Tanjom, šta više, ona je svakodnevno u njegovoj kafani, a vreme provode u apartmanu u sklopu kafane ili njenom stanu u Novom Sadu. Pre neko veče Dačino društvo i Tanjine drugarice uživali su u kafani, a njih dvoje nisu skrivali svoju vezu, već su naočigled brojnih gostiju razmenjivali nežnosti. „Mini moris” koji vozi Dača, a koji mu je kupila Nataša, često je parkiran ispred zgrade njegove nove devojke, a kako se vreme prolepšalo novopečeni par se istim tim autom vozi po Novom Sadu – kaže naš izvor, koji je upućen u celu priču nove romanse.\nOn ističe da je i Nataša čula za novu ljubavnu romansu svog, još malo pa bivšeg supruga i da joj ne prija što grad bruji o njegovom skandaloznom ponašanju, jer je pre svega otac njene ćerke.\n- Ona i Danilo u poslednje vreme nemaju nikakav kontakt, ali je Nataša čula da on ima devojku. Ipak, nju više brinu priče da je Dača počeo da pije i to što zbog njihovog razvoda sve ređe viđa Hanu. Po gradskim kuloarima se može čuti i da je vaterpolista pao pod uticaj svog partnera Aleksandra, koji mu dovodi devojke u kafanu. Mnogi smatraju da je to njegova osveta Nataši zbog skandalozne svađe koju je sa njim imala kada je saznala za Dačinu prevaru sa Milicom Dražin, jer ga je okrivila da je Danila pokrivao u tome – kaže naš izvor.\nSpekuliše se da je za Dačin nedavni istup u javnosti, kada je loše govorio o Nataši, kriva upravo njegova nova nova devojka, koja ga je savetovala da tako postupi.


Vulin u Leskovcu: "Broj krađa za 9 meseci smanjen za 26%" - Televizija Leskovac\nMinistar unutrašnjih poslova Aleksandar Vulin poručio je prilikom posete Policijskoj upravi u Leskovcu da od svake uprave očekuje maksimalnu angažovanost po pitanju zaštite običnih ljudi i njihove imovine. Ministar je održao je radni sastanak sa načelnikom i rukovodiocima leskovačke Policijske uprave, na kome su izneti dosadašnji rezultati rada ove uprave iz oblasti borbe protiv kriminala, trgovine narkoticima, otkrivanja i rasvetljavanja najtežih krivičnih dela, kao i razbojništava i krađa.\n“ Važno mi je to što je broj imovinskih krivičnih dela, posebno krađa, za prvih devet meseci u Leskovcu smanjen za 26 posto u odnosu na isti period prošle godine, a kada je reč o razbojništvu, ono je smanjeno za 64 odsto u odnosu na isti period prošle godine. Važno mi je to što za ovih devet meseci broj rasvetljenih krivičnih dela krađa iznosi čak 71 posto. Ovo je jasan signal da srpska policija dobro obavlja svoj posao koji mora biti još efikasniji“, poručio je ministar unutrašnjih poslova Aleksandar Vulin.\nTags: MUP, POLICIJSKA UPRAVA LESKOVAC, poseta, Vulin


TO Budva na "Beogradskom Manifestu": Turistička organizacija opštine Budva poziva goste iz Srbije na simboličan naziv – muzikom! – Nadlanu.com\nObjavljeno 25. maja 2017. / 12:30:18\nPromocija Turističke organizacija opštine Budve na "Beogradskom manifestu"\nTuristička ponuda budvanskog primorja i ove godine, treće po redu, biće promovisana na Festivalu manifestacija i destinacija „Beogradski manifest“, nastupajući na Kalemgdanu zajedno sa susednim državama iz regiona i mnogobrojnim opština iz Srbije.\nTuristička organizacija opštine Budva u toku nastupajućeg vikenda sprema sadržajan program promocije sa raznolikom ponudom, zabavnim i kulturnim dešavanjima koja se pripremaju za predstojeće leto u Crnoj Gori.\nU toku promocije, posetioci na Kalemegdanu, kod promotera crnogorske ponude, mogu uživati u degustacijama njeguškog pršuta, sira, priganica, meda i dobrog vina, a posebnu pažnju mnogobrojnih posetioca privući će Točak sreće. Reč je o nagradnoj igri za one sa srećnom rukom kojih će biti najviše jer, kako najavljuju organizatori, skoro da nema praznih polja.\nTuristička organizacija opštine Budva će svoje posetioce obradovati zanimljivim nagradama u vidu besplatnog smeštaja u Budvi, raznolikim restoranskim ponudama u vidu ručka ili večera, besplatnih ulaznica za budvanski Aqva park i See dance festival na Jazu, kao i nekoliko ulaznica za kulturne i pozorišne programe u okviru Festivala Grad teatar i dr.\nTočak sreće će se prvi put na štandu Turističke organizacije opštine Budva zavrteti u subotu u 12.00 časova, i tokom dana na svakih sat vremena.\nMnogobrojnije goste iz Srbije, Turistička organizacija opštine Budva pozvaće na simboličan način, i to muzikom najstarijeg gradskog orkestra iz Budve, koji je prošle godine obeležio 110 godina postojanja.\nSvečani defile predvođen budvanskom Gradskom muzikom, prošetaće Knez Mihailovom ulicom u nedelju od 12.00 časova, pa sve do Kalemgdana gde će na centralnoj bini Beogradskog manifesta održati koncert planiran za 13.30h.\nRadno vreme „Manifesta“:\nPetak: od 16.00h do 21.00h\nSubota: od 12.00h do 21.00h\nNedelja: od 12.00h do 21.00h\nŠtand Crne Gore nalazi se u zoni „Stvaran svet oko nas“.\nbeogradski manifestbudvacrna gora\nDIZAJNERKA NIKOGA NE OSTAVLJA RAVNODUŠNIM: Marijana Mateus izdominirala u Kanu!


Niko nikada kao Kire: Lestvica iz Hrvatske još uvek previsoka za sve! – Balkan-Handball.com\nHome / SP 2021 / Niko nikada kao Kire: Lestvica iz Hrvatske još uvek previsoka za sve!\nNiko nikada kao Kire: Lestvica iz Hrvatske još uvek previsoka za sve!\nTrijumfom Danske nad Švedskom u velikom finalu, završeno je 27. Svetsko prvenstvo u Egiptu. Rezimei i zaključci tek slede, ali je jedan ponovo jasno vidljiv već na prvi pogled.\nNajbolji strelac takmičenja ostao je reprezentativac Katara, naturalizovani Kubanac Frankis Marzo sa 58 golova. I 12 godina nakon poslednjeg Svetskog prvenstva održanom pod balkanskim podnebljem, rekord Kirila Lazarova je nedodirljiv za sve vedete svetskog rukometa.\nNa šampionatu u Hrvatskoj, legendarni Makedonac koji i dalje pleše na 40×20 postigao je čak 92 gola, što je rekord koji će, gledajući iz aktuelne perspektive, jako teško biti dostižan u bližoj budućnosti.\nOd te 2009. godine, najbliži Kirilovom podvigu bio je Mikel Hansen sa 72 gola 2019. godine, dakle čak 20 manje od makedonske ikone!\nKorejac Jun Kjung-šin je drugi na listi sa 86 golova 1995. godine, a više od 80 dao je još samo Visem Hmam 2005. godine (81).\ngolgeteriKiril LazarovstrelciSVETSKO PRVENSTVO\n← Prethodni članak Nikolaj Jakobsen u „Klubu 7“\nNaredni članak → VELEMAJSTOR: Mikel Hansen treći put najkorisniji igrač SP!


“Zidojče cajtung” protiv svetske utaje poreza › Made-in-Germany.rs\nNemačka pozdravlja što je “Zidojče cajtung” objavio dokumenta o ofšor investicijama, jer smatra da je to važan doprinos uspostavljanju transparentnosti i borbi protiv utaje poreza na međunarodnom nivou, istakao je Štefan Zajbert, portparol nemačke vlade.\n– Za nemačku vladu su dobrodošli objava ovih dokumenata i rad medija na ovoj temi, jer se time baca svetlo na strukturu, aktere i uživaoce paralelnih poreskih svetova – rekao je Zajbert, a prenosi agencija „Rojters“.\nOn je istakao da se na ovaj način podržava ono što je Nemačkoj važno, odnosno proces transparentnosti na međunarodnom nivou, kao i to što se stvara pritisak na zemlje koje taj proces blokiraju.\nPortparol nemačkog Ministarstva finansija izjavio je da bi za nemačke poreske vlasti bilo od pomoći kada bi im dokumenta, pod nazivom “Rajski papiri”, bila dostupna, dok je portparol Ministarstva unutrašnjih poslova rekao da bi i policiji trebalo omogućiti uvid u ta dokumenta.\nDo „procurelih“ dokumenata i podataka došao je nemački list “Zidojče cajtung”, koji ih je podelio sa Međunarodnim konzorcijumom istraživačkih novinara (ICIJ) i još nekim medijima.\nInkriminišuća dokumenta dve agencije za ofšor usluge sa Bermudskih ostrva i iz Singapura, kao i iz 19 zvaničnih kompanijskih registara, otkrivaju tajne poslove svetskih lidera, engleske kraljice, muzičkih zvezda i poznatih korporacija, među kojima su i sumnjivi poslovi raznih srpskih biznismena, javlja “Krik”.


Ekonomija - datum: 2018-06-21 FLEŠ\n„Luka Kotor“ uvećala je kapital na 3,3 miliona eura, emisijom akcija po osnovu pretvaranja rezervi u akcijski kapital.\nKapitalna vrijednost emisije, kako piše u saopštenju, objavljenom na sajtu Montenegroberze, iznosila je 2,32 miliona eura. U okviru emisije je emitovano 964,88 hiljada akcija, čija je nominalna vrijednost 2,4 eura po dionici. Nakon emisije ukupan broj akcija „Luke Kotor“ dostigao je 1,38 miliona, nominalne vrijednosti od 2,4 eura.\nPrema podacima Centralne depozitarne agencije, Opština Kotor posjeduje 56,97 odsto dionica Luke, dok Fondu penzijskog i invalidskog osiguranja (PIO) pripada 17,5 odsto udjela. Vlasnici 10,75 odsto akcija kotorskog preduzeća skriveni su iza CK-Zbirnog kastodi računa 1, dok Zavodu za zapošljavanje pripada 5,9 odsto, a Ranku Krivokapiću iz Kotora 1,99 odsto udjela u firmi.\nPrivredne komore Crne Gore i Kosova organizovaće u srijedu u Prištini Forum crnogorskih i kosovskih privrednika.\n– Poslovni forum se, kao nastavak dobre međukomorske saradnje, organizuje u cilju sagledavanja trenutnog stanja ekonomskih i trgovinskih odnosa između Crne Gore i Kosova i utvrđivanja predloga i mjera za njihovo poboljšanje – piše u saopštenju crnogorske Privredne komore.\nNa poslovnom forumu će, kako je predviđeno, učestvovati i predstavnici Ministarstva finansija, Poreske i Uprave carina Crne Gore i Kosova.\nViz er, najveća niskotarifina avio-kompanija u centralnoj i istočnoj Evropi, najavila je nove linije tokom zimske sezone. Iz te kompanije su saopštili da će kompanija od oktobra 2018. godine letjeti do Marakeša, sa polaskom iz Varšave u Poljskoj i Viljnusa u Litvaniji. Do drugog po veličini grada u Maroku, Viz er će letjeti dva puta sedmično, po cijeni karte koja kreće od 29,99 eura i to je jedina direktna veza. Široka mreža Viz era sada obuhvata 142 destinacije u 44 zemlje širom Evrope i van nje.


U Kataloniji secesionisti osvojili većinu\nPućdemon proglasio poraz Španije\nProterani katalonski separatistički lider Karles Pućdemon izjavio je da je španska država poražena na vanrednim regionalnim izborima, piše BBC.\nMadrid 22. decembar 2017. 09:45\nFoto: EPA-EFFE/TONI ALBIR\nGovoreći u Briselu gde je u samoproglašenom izgnanstvu, on je pozdravio rezultat kao pobedu za "katalonsku republiku".\nPremijer Mariano Rahoj izrazio je nadu da će izbori obnoviti stabilnost, ali umesto toga izgleda da će se politička kriza u Španiji nastaviti. Konzervativna Narodna stranka (PP) premijera Rahoja zabeležila je svoj najgori rezultat na izborima u četvrtak.\n"Ovo je rezultat koji niko ne može osporiti", rekao je Pućdemon u govoru na televiziji iz Belgije.\n"Republika Katalonija je pobedila ... španska država je poražena, Rahoj i njegovi saveznici su izgubili", rekao je on bodreći pristalice.\nNa osnovu više od 90 odsto prebrojanih glasova, blok stranaka koje su za nezavisnost Katalonije na je putu da ponovo dobije većinu u parlamentu tog španskog regiona koji ima 135 mesta, saopštila je Katalonska izborna komisija.\nAko ne bude promena kada se svi glasovi prebroje, tri stranke koje se zalažu za nezavisnost Katalonije imaće većinu sa 70 mesta, navodi Asošiejted pres.\nKako prenose mediji koalicija "Zajedno za Kataloniju" koju predvodi doskorašnji katalonski predsednik Karles Pućdemon trebalo bi da osvoji 34 mesta, dok je na trećem mestu takodje secesionistička Republikanska levica Katalonije (ERC) bivšeg potpredsednika Vlade Oriola Žunkerasa s 32 mandata.\nMala antikapitalistička stranka Kandidatura narodnog jedinstva (CUP) trebalo bi da ima četiri mandata, čime bi te tri stranke ukupno imale 70 poslanika.\nNajveći broj glasova trebalo bi da ima stranka centra Sjudadanos (Građani), koja se protivi nezavisnosti Katalonije, a koju vodi 36-godišnja advokatica Ines Arimadas. Ta stranka bi prema trenutnim projekcijama trebalo da ima 35 od 135 mandata.\nOd stranaka koje se zalažu za jedinstvenu Španiju, Socijalistička radnička partija (PSOE) trebalo bi da ima 18 poslanika, dok će četiri mandata pripasti Narodnoj stranci (PP) španskog premijera Marijana Rahoja, tradicionalno slaboj u Kataloniji, navodi Frans pres. Te tri stranke koje su protiv katalonske nezavisnosti trebalo bi da imaju ukupno 57 mandata.\nKrajnje leva stranka Zajednička Katalonija (Catalunya en Comu), koja se pozicionirala između dva bloka, imaće osam mandata.\nTrenutni rezultat ukazuje da će stranke koje se zalažu za nezavisnost Katalonije ponovo imati većinu, gotovo dva meseca pošto je Vlada španskog premijera Marijana Rahoja suspendovala autonomiju Katalonije, smenila njenu vladu, raspustila parlament i uvela direktnu upravu Madrida u tom regionu.\nPortparol: Evropska unija neće promeniti stav o Kataloniji\nEvropska unija "neće promeniti" stav o Kataloniji posle izbora na kojima su stranke koje se zalažu za nezavisnost osvojile većinu u regionalnom parlamentu, izjavio je jutros portparol Evropske komisije Aleksander Vinterštajn.\n"Naš stav o pitanju Katalonije je dobro poznat i više puta ponovljen na svim nivoima. Neće se promeniti", rekao je portparol. Budući da je reč o regionalnim izborima, kako je rekao, Evropska komisija ih ne komentariše.\nPovlačenje policije iz Katalonije\nPućdemon traži povratak u Španiju


Školsko prvenstvo u plivanju - Televizija Leskovac\nLeskovac – U sportskom centru Dubočica danas je održano Gradsko školsko prvenstvo u plivanju koje je uz učešće takmičara iz lebanskih škola i Babušnice poprimilo međuokružni karakter.\nNastupili su predstavnici skoro svih osnovnih i srednjih škola iz užeg gradskog jezgra i većine obrazovnih ustanova iz okolnih mesta koja teritorijalno pripadaju gradu Leskovcu.\nTakmičenje se odvijalo u tri starosne kategorije od prvog do četvrtog i petog do osmog razreda kod osnovaca i u konkurenciji srednjoškolaca u svim discipliniama plivačkog programa kraul, delfin, leđno i prsno plivanje, s tim što su učenici osnovnih škola plivali na 50, a srednjih na 100m metara\n’’ Ovo je najmasovnije dosada organizovano takmičenje ovakve vrste u Leskovcu sa oko 250 takmičara. Po dva prvoplasirana u svakoj trci steći će pravo nastupa na Republičkom takmičenju u Beogradu’’ istakao je potpredsednik Gradskog saveza za školski sport, Ivan Cvetanović.\nOvo takmičenje održano je uz tehničku podršku Plivačkog kluba Leskovac.


24sata.info - Josipović: Komisije za već presuđene ratne zločine neće promijeniti prošlost\nJosipović: Komisije za već presuđene ratne zločine neće promijeniti prošlost\nAutor B. A. 12. 02. 2019. • 19:24\nBivši predsjednik Hrvatske i univerzitetski profesor prava Ivo Josipović izjavio je večeras u Sarajevu da formiranje komisija za istraživanje već presuđenih ratnih zločina neće promijeniti prošlost, već samo mogu pokvariti budućnost.\nNa predavanju na Fakultetu za kriminalistiku, kriminologiju i sigurnosne studije Univerziteta u Sarajevu o temi "Kaznena odgovornosti za ratne zločine", Josipović je istakao da je vrlo važno govoriti o tome jer odmak od kulture nekažnjivosti prema kulturi koja traži i očekuje da svaki ratni zločinac bude kažnjen znači napredak čovječanstva.\nPo njegovim riječima, nikakve komisije ne mogu promijeniti historiju jer postoje presude koje su takve kakve su i koje treba poštovati.\n- Ja sam na početku svog mandata rekao da je BiH naš najvažniji susjed jer nas vezuju duga granica, prijateljstvo, komplementarna ekonomija i kultura, što bi sve trebalo biti prednost a ne nedostatak. Nažalost, trenutno u obje zemlje imamo političke garniture koje teško nalaze zajednički jezik i samo se mogu nadati da će se to promijeniti - naveo je Josipović.


"Ovaj festival je zamišljen kao skup najznačajnijih regionalnih proizvođača rakija i jakih alkoholnih pića, tako da već ove godine imamo izlagače iz Leskovca, Inđije, Zaječara, Vodica, Zagreba, Virovitice te sa područja cijele BiH. U narednim godinama uz ovaj izlagački dio rakija i JAP-a, želja nam je da se još više proširimo i na gastronomsku ponudu koja ide uz ovaj segment", rekao nam je Nedret Kikanović predsjednik Kantonalne privredne komore. Ono što je posebno zanimljivo na ovom festivalu je i to, da osim takmičarskog dijela u kome učestvuju izlagači sa svojim proizvodima, po prvi put i samostalni proizvođači rakija imaju priliku da pošalju svoje rakije na uzorkovanje. Stručni žiri na čelu sa dr Predragom Vukosavljevićem, sa Poljoprivrednog fakulteta Univerziteta u Beogradu , i dr Nermom Spaho, sa Tehnološkog fakulteta Univerziteta u Sarajevu, neće imati ni malo lak posao, jer se broj uzoraka koji pristižu na ocjenjivanje povećava iz dana u dan. "Naša prvenstvena želja je bila, da damo priliku malim, samostalnim proizvođačima da donesu svoju rakiju na uzorkovanje, da bi znali u kom smjeru idu i da li je to što do sada rade ispravno ili šta bi trebalo da poprave" kaže Fikret Nadarević iz Boutique Destilery Nadarević. "Osim mogućnosti uzorkovanja rakija, samostalne proizvođače očekuju i stručna predavanja koja će im i te kako pomoći u pripremi rakije" dodaje Nadarević. Sama dodjela nagrada na ovom festivalu, ima posebnu humanitarnu notu, naime kompletan prihod od ulaznica sa Svečane večere doniraće se udruženju „Korak po korak“ iz Tuzle, koje pomaže osobe sa posebnim potrebama. 1. Međunarodni festival rakija Tuzla 2017 održava se 8. i 9. decembra/prosinca 2017 godine u Hotelu Tuzla, a kompletan program festivala je u prilogu.


Prijedorputevi novi vlasnici Kozaraputeva - GradPrijedor.com - Portal grada Prijedora\nHome»Društvo»Prijedorputevi novi vlasnici Kozaraputeva\nPrijedorputevi novi vlasnici Kozaraputeva\n4. marta 2008. 2 Mins Read\nNovi većinski vlasnik banjalučkog preduzeća „Kozaraputevi“ od prekjuče je njihov veći domaći tržišni rival „Prijedorputevi“, saznaju „Nezavisne“. Preduzeće za gradnju i održavanje puteva iz Prijedora kupilo je 58,05 odsto akcija „Kozaraputeva“ od dosadašnjeg najvećeg akcionara banjalučkog preduzeća, hrvatske kompanije „Našicecement“, za oko sedam miliona KM preko blok posla na Banjalučkoj berzi. „Prijedorputevi“ sada posjeduju više od 80 odsto akcija „Kozaraputeva“ s obzirom na to da su prošle sedmice otkupili udio i od drugog vodećeg akcionara banjalučke firme, Željka Stojanovića, za 1,9 miliona KM.\nRanko Simić, direktor „Prijedorputeva“, potvrdio je „Nezavisnim“ da su poslije dva mjeseca pregovora preuzeli „Kozaraputeve“ s ciljem širenja poslova na području banjalučke regije.\n„Smatramo da tržište Banjaluke i okoline ima veliki potencijal, posebno zbog najavljenih investicionih projekata u RS, među kojima je izgradnja mreže autoputeva“, kazao je Simić.\nU „Našicecementu“ su potvrdili da je došlo do ove transakciju ne želeći da govore o razlozima za prodaju članice svoje „Nexe grupe“, niti da li to označava njihovo povlačenje iz djelatnosti građevinarstva u RS.\n„Prijedorputevi“, prema riječima njihovog direktora, planiraju oporavak „Kozaraputeva“, koji se, kako napominje, nalaze u prilično lošem stanju. Simić tvrdi da će zadržati svih 200 radnika banjalučkog preduzeća, te da namjeravaju zaposliti nove kadrove, uglavnom mlađe stručnjake.\n„Prijedorputevi“, čiji je većinski vlasnik biznismen Dragan Čorokalo, prošlu poslovnu godinu završili su s ostvarenim prihodom od oko 33 miliona KM i dobiti od tri miliona.\nSimić kaže da preduzeće, koje zapošljava 420 radnika, ima velike ambicije, navodeći da su nedavno osnovali firmu u Crnoj Gori u cilju proširenja poslova u toj državi. Trenutno rade na modernizaciji saobraćajnice Petijevići – Meljine, dionici regionalne magistrale Trebinje – Herceg Novi.\n„Koliki je potencijal Crne Gore možda najbolje pokazuje podatak da je njihova vlada ove godine za izgradnju puteva u budžetu predvidjela 140 miliona evra. Mi vjerujemo da možemo uzeti dio tog velikog kolača“, kazao je direktor „Prijedorputeva“.\n„Našicecement“ su bili većinski akcionar „Kozaraputeva“ od sredine 2006. godine kada su za oko pet miliona KM kupili akcije od braće Zorana i Petra Gajića. Oni su, pak, banjalučko preduzeće preuzeli u procesu privatizacije 2002. godine i naknadnim postupkom javnog preuzimanja.


Košarkaška reprezentacija BiH u Sarajevu s Belgijom, u Tuzli protiv Francuske | RTV TK | Najbliži Vama!\nAžurirano: 4. Januara 2018.\nSarajevo, BiH - 24. novembar 2017: Košarkaška reprezentacija BiH u prvom kolu grupe “E“ kvalifikacija za Svjetsko prvenstvo 2019. godine u Kini pobijedila je u Sarajevu favorizovanu Rusiju rezultatom 81:76 (20:21, 18:17, 22:18, 21:20) . Bh. tim je večerašnjim trijumfom sjajno otvorila kvalifikacije, ali i priredila jedno od najvećih iznenađenja prvog kola. ( Samir Yordamoviç - Anadolu Agency )\nTUZLA, 3. januara (FENA) – Upravni odbor Košarkaškog saveza BiH (KSBiH) odlučio je da se utakmica 3. kola kvalifikacija za Svjetsko prvenstvo 2018. godine u Kini – grupa E, između BiH i Belgije, igra 23. februara u Sarajevu, a susret 5. kola protiv Francuske, 29. juna ove godine u Tuzli, doznaje Fena.\nIako je prvobitno rečeno da će se utakmica s Belgijancima, koja će možda biti i ključna za našu reprezentaciju za plasman na SP-u, igrati u tuzlanskom Mejdanu, od toga se odustalo na zahtjev stručnog štaba reprezentacije, potvrdio je za Fenu Sejo Bukva, potpredsjednik KSBiH.\n– Razlog za promjenu mjesta odigravanja utakmica je kratak rok između utakmice s Belgijom i naredne, dva dana poslije s Rusijom. Stručni štab na čelu sa selektorom Duškom Vujoševićem procijenio je da bi veliki napor bio igrati s Belgijom u Tuzli, zatim se vratiti u Sarajevo. S Rusima se igra već 25. februara, pa bi naši igrači morali letjeti 24. februara ujutro. Ovakvu odluku prihvatili su svi članovi UO, a saglasnost su potvrdili mailom – izjavio je Bukva.\nČlan UO KSBiH i član FIBA-inog borda za takmičenja Mirsad Đonlagić kaže da je sa stanovišta popularizacije košarke utakmica s Francuskom zanimljivija od one s Belgijom.\nPodsjeća da do tog vremena u dvorani Mejdan u Tuzli treba uraditi mnogo popravki, jer dvorana ne ispunjava zahtjeve FIBA-e, prije svega kada su u pitanju svlačionice, tuš kabine, prostorije za suce i komesara, ali i prostor za novinare.\n– Prvi put u istoriji košarke u BiH naša reprezentacija sudjeluje u kvalifikacijama za svjetsko prvenstvo, a novi sistem s tzv. „prozorima“, u čijoj razradi sam sudjelovao, omogućava da se, recimo, s velelsilama kao što su Rusija i Francuska, sastanemo još u kvalifikakcijama, a ne samo na završnici SP-a. Mislim da se to u BiH nedovoljno shvata, pogotovo s marketinške strane – kaže Đonlagić za Fenu.\nPotvrdio je da su u opciji za ove kvalifikacije kao domaćini bili Sarajevo, Tuzla i Zenica, te da je svojevremeno dogovoreno da se s Belgijom igra u Tuzli.\n– Odluka je promijenjena nakon pisma Siniše Kovačevića, direktora svih muških selekcija KSBiH. Traženo je da se s Belgijom igra u Sarajevu kako naši reprezentativci do duela s Rusijom ne bi bili izloženi dodatnim naporima putovanja od Tuzle do Sarajeva i zatim do Rusije. Svi su se članovi UO KSBiH složili s ovom promjenom i tu nema ništa sporno – kaže Đonlagić.\nUtakmica BiH – Belgija igra se 23. februara.\nOstali susreti BiH u kvalifikacijama:\n25. februar: Rusija – BiH\n29. juni: BiH – Francuska\n2. juli: Belgija – BiH


RTCG - Radio Televizija Crne Gore - Nacionalni javni servis :: Politika :: Reforme i regionalna saradnja ključ razvoja\nZAPADNI BALKAN 31. 01. 2019. 11:41 >> 11:12 0\n"Region Zapadnog Balkana proteklih nekoliko godina bilježi napredak i ima pozitivnu ekonomsku perspektivu, ali se još suočava sa značajnim izazovima ekonomske politike, kao i nesigurnostima u odnosima između država", saopštila je generalna sekretarka Savjeta za regionalnu saradnju Majlinda Bregu na skupu u Briselu.\nOdrživ ekonomski rast i razvoj Zapadnog Balkana bio je glavna tema skupa predstavnika evropskih institucija, diplomatskih misija, analitičkih centara, nevladinih i poslovnih organizacija, koji je u saradnji sa Kancelarijom fondacije Fridrih Ebert (FES) za Evropsku uniju organizovao Savjet za regionalnu saradnju (RCC) u prostorijama svoje Kancelarije za vezu u Briselu.\nBregu je rekla da uz trenutne stope rasta regionu će biti potrebno pet decenija da stigne trenutni njemački standard života i osam decenija da sustigne Njemačku.\n"Siromaštvo, nejednakost, odliv visokoobrazovane radne snage, rodne nejednakosti, učešće mladih i zapošljavanje su i dalje razlozi za zabrinutost u cijelom regionu", kazala je Bregu.\n„Lideri Zapadnog Balkana treba da angažovanije rade na jačanju regionalne saradnje. Odgovornost ekonomija Zapadnog Balkana je da budu aktivni učesnici u planiranju zajedničke budućnosti Evrope u regionu. Građani šest država Zapadnog Balkana se slažu da je regionalna saradnja važna. 72% građana pomenutih ekonomija (51% građana je sklono da se složi, a 21% se u potpunosti slaže) smatra da regionalna saradnja može doprinijeti političkoj, ekonomskoj i sigurnosnoj situaciji“, rekla je Bregu.\nDirektor Kancelarije fondacije Fridrih Ebert u Srbiji Maks Brändl govorio je o aktivnostima fondacije, te se kao jedan od urednika studije ove fondacije o „Održivom ekonomskom rastu i razvoju na Zapadnom Balkanu“, koja je predstavljena juče u Briselu, ukratko osvrnuo na njene nalaze. U studiji se navodi da je rast ponovo realnost u Jugoistočnoj Evropi, ali da sam, međutim, nije rješenje za ekonomske i društvene izazove, te se za Zapadni Balkan preporučuje održiv, kvalitativan i uključiv rast, dok se inicijativa za regionalni ekonomski prostor ističe kao korak u pravom smjeru.\nPanel diskusijom, na kojoj su učestvovali Jens Bastijan, samostalni ekonomski konsultant i finansijski analitičar, poslanici u Evropskom parlamentu Knut Flakenštajn i Eduard Kukan te Zoltán Pogáca, stručnjak za političku ekonomiju i predavač na Univerzitetu u zapadnoj Mađarskoj, predsjedavao je Dušan Reljić, direktor Kancelarije Fondacije za nauku i politiku u Briselu. Posebna pažnja je posvećena mogućnostima prevazilaženja razlika u razvoju između jugoistočne Evrope, s jedne, i srednje i istočne Evrope i prosječnog rasta Evropske unije s druge strane, pri čemu se posebno govorilo o diferenciranom korištenju direktnih stranih investicija, potrebi za razvojem nacionalnih i regionalnih politika, te potrebi za revizijom instrumenata monetarne i fiskalne politike.\nZaključeno je da su jasno i često obavještavanje građana Zapadnog Balkana o koristima otvorenih tržišta i društava, kao i podržavanje potencijala za integraciju u regionu sve važniji za pridobijanje dodatne podrške. Savjet za regionalnu saradnju se, sa svoje strane, obavezao da u narednom periodu nastavi sa intenzivnijim radom u ovom pravcu.


MARKOVIĆ: ''Ova vlast što OBEĆA to i URADI, a dokaz je 12 000 novih RADNIH MJESTA!''\nKamen temeljac nove zgrade osnovne i muzičke škole "Dušan Korać" u Bijelom Polju, površine 8.000 kvadrata svečano je položen,\nVrijednost radova, kako je saopšteno iz Vlade, je 5,4 miliona eura.\nPostavljajući kamen temeljac, premijer Duško Marković je kazao da vlast "ono što obeća, to i uradi".\n"Za razliku od onih koji nas kritikuju, ili ne rade ništa ili ne razumiju ovo što mi radimo, mi već vidimo efekte ozbiljnog ekonomskog rasta u Crnoj Gori i ubrzanog intenzivnog razvoja", rekao je Marković.\nDodao je da su u Bijelom Polju i na drugim mjestima počeli da troše 60 miliona eura ovogodišnjeg Kapitalnog budžeta, skoro 80 odsto na Sjeveru.\n"To znači da ulažemo u Crnu Goru i stvaramo uslove za bolji život građana, posebno onih na koji žive na Sjeveru", istakao je Marković.\nNaveo je i da je u posljednje dvije godine "otvoreno 12.000 radnih mjesta".\n"Kada su u pitanju obrazovanje i sistem obrazovanja u ove dvije godine smo obnovili preko 150 školskih objekata".


Kina: Nisu problem vize za tim SZO, dogovaramo još detalje\nTanjug 6. januara 2021. 12:47\nPEKING – Kina je danas potvrdila da još pregovara sa Svetskom zdravstvenom organizacijom o datumima i planu posete međunarodnih stručnjaka koji istražuju poreklo kovid-19, nakon što je šef ove svetske organizacije kritikovao Peking zbog nedovršavanja dozvola za misiju.\nKineski stav o istraživanju porekla pandemije „uvek je bio otvoren i odgovoran“, rekla je portparolka Ministarstva spoljnih poslova Hua Čuning, na konferenciji za štampu,prenosi AP.\nOna je naglasila da je „moguće da je došlo do nesporazuma“ i da „nema potrebe da se to pitanje produbljuje “\n`“Problem porekla je vrlo složen. Kako bi se osiguralo da rad međunarodne ekspertske grupe u Kini bude uspešan i da bi se izvršile potrebne procedure i relevantni konkretni planovi, obe strane moraju još da razgovaraju o tome“, rekla je Hua\nTimu Svetske zdravstvene organizacije (SZO) koji treba da istraži poreklo kovid-19 virusa u kineskom gradu Vuhan, ranije je zabranjen ulazak u Kinu.\nGeneralni direktor SZO Tedros Adanom Gebrejesus izjavio je juče da je veoma razočaran što kineski zvaničnici nisu završili dozvole za dolazak tima stručnjaka SZO u Kinu radi ispitivanja porekla kovid-19.


Pomoć po poplavljenom hektaru 12.000 dinara - BIZlife\nPomoć po poplavljenom hektaru 12.000 dinara\nMinistarka poljoprivrede Snežana Bogosavljević Bošković izjavila je danas da je prethodnih dana poplavljeno 6.000 hektara zemljišta, da su komisije za procenu štete na terenu, a polovina poplavljenog zemljišta su njive pripremljene za prolećnu setvu.\nPored njiva, poplavljeni su i malinjaci i voćnjaci, ali precizni podaci se očekuju tek kada komisije završe rad na terenu.\n“Nismo imali značajnije štete u stočarstvu, jer su životinje na vreme izmeštene iz ugroženih zona”, rekla je Bogosavljević Bošković u jutarnjem Dnevniku RTS.\nOna je istakla da se, prema državnom programu za otklanjanje posledica, po oštećenom hektaru, odnosno usevu, isplaćuje 12.000 dinara.\n“Za to su obezbeđena sredstava, a razgovara se sa donatorima kako bi pomogli i na drugi način”, dodala je ministarka.\nPrema njenim rečima, poljoprivrednici treba da se prijave za pomoć, a na bazi prijave komisija izlazi na teren, radi procenu štete koju šalje Kancelariji za ulaganja, a isplata se vrši preko trezora NBS, kao što je slučaj i sa subvencijama.\nMinistarka ističe da je procedura jednostavna i jasna, a da su stručne službe na terenu i da informišu poljoprivrednike.\npoplava/Snežana Bogosavljević Bošković\nRanko Vuković novi generalni direktor FAP-a, štrajk opet zamrznut\nMali: Na proleće 2017. izgradnja nove autobuske stanice u Beogradu


Urgentni centar 3. sezona 17. epizoda – Stiže novi student! | TVINEMANIA\nUrgentni centar sezona 3 epizoda 17 / Foto: Screenshot - PRVA.RS\nU sredu, 21. oktobra u 22h na televiziji Prva biće emitovana 17. epizoda 3. sezone serije Urgentni centar u kojoj Simonida pronalazi način da reši problem sa ljubomornim dr Uskokovićem…\nUrgentnom centru pridružuje se Lana Nikolić, student medicine. Svi u Urgentnom potrudiće se da joj pomognu u snalaženju, da joj pokažu kako stvari funkcionišu…\nSlučaj sa kojim se suočava tim Urgentnog centra je radnik koji je pao na gradilištu, za čiji život će se boriti… postoji mogućnost da će supruga radnika morati da donese odluku da li da njenog supruga isključe sa aparata..\nSara Kolarov vodi ozbiljan razgovor sa Nemanjom Arsićem u vezi bebe na kojoj je izveo eksperimentalnu proceduru.\nSimonida (Marija Vicković) je konačno pronašla način da prevaziđe problem sa dr Uskokovićem (Nikola Vujović), koji joj je dao otaz iz osvete, zbog njene veze sa Refikom.\nPročitajte: Serija “Igra sudbine” imaće sigurnih 307 epizoda\nRefiku vaspitačica u vrtiću u koji ide njegov sin skreće pažnju da sa njegovim sinom možda nešto nije u redu i upućuje ga da detetu pregledaju sluh, što Refika na početku ne zabrinjava mnogo, ali…\nUrgentni centar – Sezona 3 / Epizoda 17 – sreda, 21. oktobar 22h


Španska Primera nam ove sezone, barem za sada, donosi više uzbuđenja nego prethodnih godina. Real Madrid je u krizi i već debelo zaostaju za prvoplasiranom Barselonom, Valensija je očarala Evropu odličnim fudbalom, dok Viljareal i Real Sosijedad pokazuju pozitivne...\nLebron Džejms ubacio 57 poena i prestigao Kobija! A evo koje će sve rekorde...\nKošarka Meridian - 4 novembra, 2017 0\nKlivlend Kavalirsi su pobedili Vašington Vizardse predvođeni sa 57 poena Lebrona Džejmsa, a "Kralj" je takvom partijom prestigao Kobija Brajanta! Kobi je do sada bio najmlađi igrač u istoriji koji je postigao 29.000 poena, a krilni igrač Klivlenda je do...\nSan Antonio je pobedio Šarlot Hornetse 108:101, a Manu Đinobili je ovoj pobedi doprineo sa 10 poena, četiri skoka i pet asistencija. Ovo je bio 1.000 Manuov meč u NBA, čime se pridružio društvu još samo osam igrača koji nisu...\nNovu NBA sezonu je ekipa Detroit Pistonsa počela je skorom 5-3 i to je sasvim zadovoljavajuće. U ovako slaboj konkurenciji na istoku, partije Detroita obećavaju plasman u plej-of iako je sezona praktično tek počela. Bobi i ove godine malo...\nOba srpska tima igraju ove sezone odlično na međunarodnoj sceni. Više se niko ni ne seća datuma kada su počeli pripreme za ovu jesen, prošlo je nekoliko meseci i odigrano blizu trideset mečeva. Sada,kada su se skupili neki evropski...\nKladionica Meridian - 3 novembra, 2017 0\nPred nama je vikend u kom se igra nekoliko derbija širom Evrope. Izvukli smo na jedan tiket vaše omiljene prognoze videli da je vrlo realno da pogodite svih pet parova! Pogledajte kako izgleda tiket za dane pred nama. Totenhem –...\nCrvena zvezda je uspela da se sa gostovanja Arsenalu vrati sa bodom. Meč je protekao bez golova, što se većini navijača na Emirejtsu nije svidelo. Na društvenim mrežama se mnogo engleskih ljubitelja fudbala žalilo da su oba meča sa srpskim...\nNa UEFA rang listi liga, Superliga je trenutno na 29. mestu. Iza Srbije nema ozbiljnih fudbalskih sredina, tu su Slovaci, Slovenci, BIH, Crna Gora, pa sve do San Marina, Lihtenštajna... Ipak ove sezone Crvena zvezde i Partizan igraju odlično, za...\nFudbal Meridian - 3 novembra, 2017 0\nNekadašnji fubaler Viljareala i Malage nije odigrao meč u dresu Arsenala više od godinu dana. Teška povreda koja ga muči je, po mišljenjima lekara, mogla da mu nanese ogromnu štetu. Iako mu je rečeno da će biti srećan kada...\nNa tribinama Emirejtsa sinoć je bilo dosta navijača Crvene zvezde, a među njima je bilo i jedno dobro poznato lice. Darko Miličić je bio među navijačima! Odavno se zna da je on veliki navijač crveno-belih, dobro je poznata njegova slika...\n1...2.6872.6882.689...2.707Stranica 2.688 od ukupno 2.707\nMeridian - 27 aprila, 2020 259\nVolonteri Meridiana nastavili su akciju podele velikog broja paketa pomoći širom Srbije i čitavog Balkana. Paketi su pripremljeni i...\nNeverovatni Markes: Španac nestvarnom vožnjom stigao do pol pozicije\nOd Železnika do Filadelfije: Da li je Džona Bolden spreman za...\nPOVRATAK LEGENDE Miroslav Klose opet na najvećoj fudbalskoj sceni!\nIDE I BEZ TRINKIJERIJA Partizan jači od Mornara za drugi ABA...


Ministar vojni vojnik partije\nРубрика: Политика, Актуелно Аутор: новинарство 803 пута прочитано Датум: 18.11.2007 Одштампај\nMinistar odbrane Srbije Dragan Šutanovac izjavio je juče da radi isključivo po stavovima svoje partije. Šutanovac je ovo izjavio odgovarajući na pitanje da li će nova strategijska dokumenta koja Ministarstvo odbrane priprema sadržati i odrednicu o neutralnosti Srbije, odnosno da li će uvažiti stav koalicionih partnera iz vlade Srbije – Demokratske stranke Srbije.\n- Sve poruke primam ozbiljno, pa i DSS-a, ali radim isključivo po stavovima svoje partije – kazao je Šutanovac predstavljajući prvih šest meseci rada ovog ministarstva.\nDa apsurd bude veći, Šutanovac je ovo izjavio samo desetak minuta pošto je obavestio novinare kako su zvaničnici Evropske komisije ustanovili da je postignut napredak u civilnoj kontroli Vojske Srbije.\nU postignute rezultate ovog ministarstva Šutanovac je ubrojao predložene zakone o vojsci i odbrani, ali i dokumenta koja su u pripremi, Strategiju nacionalne bezbednosti i novi Strategijski pregled odbrane. Takođe, on je za sledeću godinu najavio povećanje plata u Vojsci od 30 do 40 odsto, ali i konverziju upotrebe vojnog aerodroma Batajnica i za civilni saobraćaj, kao i završetak izgradnje vojne baze Cepotina na jugu Srbije.\nMinistar vojni je izjavio i da je dobio “ozbiljna uveravanja” od zvaničnika Kfora da će sprečiti eventualno nasilje na Kosmetu, ali je odbio da kaže da li je Vojska Srbije, zbog 10. decembra povećala borbenu gotovost.\nMinistar odbrane Srbije je zbog “bezbednosnih razloga” najsvežiji stanovnik Dedinja. On je za beogradsku štampu potvrdio da se porodicom preselio u jedan od rezidencijalnih objekata Vojske, ali nije želeo da navede i koji. Istovremeno, on je novinarima saopštio da je Vojska kupila 309 službenih stanova za oficire na komandnim mestima koji još nisu rešili svoje stambeno pitanje.\n- Snage bezbednosti Srbije u bazama na jugu već duže vreme se nalaze na nivou gotovosti koji nije uobičajen, odnosno koji je više nego uobičajen. Vojska Srbije, Žandarmerija i pripadnici MUP-a neće dozvoliti nikakvu destabilizaciju prilika na jugu Srbije – izjavio je Šutanovac.\nOn je izjavio i da je do sada u sklopu pretrage za haškim beguncima koja se odvija po lično njegovom naređenju pregledano 104 vojna objekta, a da su u toku jučerašnjeg dana pregledana još dva: u Smederevu i Svilajncu.\nĐ. BAROVIĆ, VESTI, 17.11.2007\n« « Претходне вести: Vesti: Papa sanja pravoslavlje\nНаредне вести: Novi “Fića” auto godine » »


Mladost rešava Superligu - Meridianbet Vesti\nFudbal Author:\tNikola Lalović - 19/05/2017\nMladost rešava Superligu\nOmiljena srpska telenovela zvana Superliga bliži se kraju, a zaplet nikad nije bio interesantniji. U prvim „epizodama“ ovog „hit programa“, Mladost iz Lučana bila je samo statista.\nNajviše što se očekivalo od ovih momaka bio je ulazak u plejof. Ali, slučaj, taj neverovatniji scenarista, hteo je da baš ova ekipa dobije jednu od glavnih rola u najpraćenijoj domaćoj fudbalskoj sapunici.\nDok su glavni likovi, Partizan i Zvezda ratovali međusobno, mladići iz Lučana bili su neke svoje bitke, i bod po bod, ne samo da su uspeli da se plasiraju u prvu polovinu tabele, nego su promenili i istoriju.\nPretposlednje kolo lige, završili su na najbolji mogući način- het trikom Bojovića pobedili Napredak i obezbedili četvrtu poziciju koja predstavlja ulaznicu na evropsku scenu. Oni će Srbiju na leto predstavljati u kvalifikacijama za Ligu Evrope.\n„Ovo je istorijski uspeh za Mladost kao klub, a uprava i igrači imaju ogroman razlog da budu ponosni na sve što su postigli tokom ove sezone „, srećan je štoper iz Lučana, Siniša Saničanin.\nDa je ovo jedno obično prvenstvo, bez šokova i bumova koji su ga inače obeležili poslednjih dana, on i njegove kolege sada bi mogli da prespavaju poslednje kolo pošto su ostvarili svoj cilj, i na miru proslave istorijski klupski uspeh. Slučaj, je ipak hteo da njihova uloga u ovom prvenstvu bude presudna. Oči fudbalske javnosti i ljubitelja najvažnije sporedne stvari na svetu uperene su upravo u ove momke i utakmicu koju će u nedelju odigrati protiv Partizana.\nKada je Zvezda „pala sa krova“ – porazom od fudbalera Voždovca vođstvo na tabeli preuzeli su crveno- beli. Onda je, kao što je već poznato, nastupila prava drama između večitih i svađe na kojima bi predstavnicima ovih klubova pozavideo čak i scenarista Kasandre.\nNa sportskom planu, situacija nije bila ništa manje dinamičnija. Zvezda je pobedila Javor, i tako teoretski osigurala šansu da se bori za prvo mesto, ali su trijumfom na Čairu protiv niškog Radničkog, igrači Partizana napravili korak bliže tituli.\nŠampionat će biti njihov ako uspeju da osvoje samo još jedan bod, odnosno, da remiziraju sa ekipom Mladosti na stadionu u Humskoj. U slučaju poraza Partizana, a eventualnog trijumfa Zvezde protiv Nišlija, crveno- beli će zadržati pehar jer su bili bolji u regularnom delu prvenstva.\nSuperligu Srbije koja je, zbog svega što se u njoj desilo mogla i da se odvija pod parolom „očekujte neočekivano“, rešiće, dakle, momci s početka priče- fudbaleri Lučana.\n„Idemo u Beograd da se nadigravamo. Igraćemo rasterećeno, pa šta bude“ kaže za Meridian levonogi štoper Saničanin, u susret ovoj utakmici.\nKako god da meč bude rešen, Mladost ima šta da slavi- u godini kada obeležavaju 65. godinu postojanja kluba, plavo- beli su ostvarili najveći superligaški uspeh ikada i domogli se izlaska na evopsku scenu.\nMeridian fantasy: Epsko kolo, pravo vreme za bench boost!\nItalijanski fudbal: Napoli i Fiorentina u “Bici za Evropu“!


Vučić u trouglu Trampovog zeta i dva prestolonasljednika\nZašto je Vučić pristao na predstavu u Beloj kući u kojoj su svi nešto zaradili osim Srbije i njega samog?\n23995 pregleda\t75 reakcija\t19 komentar(a)\nBivši američki predsednik Abraham Linkoln ostavio je u amanet svojim naslednicima upozorenje: “Ne obećavajte ono što ne možete da ispunite da ne biste morali da radite ono što se ne sme”. Srbijanski lideri, uključujući i poslednjeg Vučića, tradicionalno obećavaju ono što ne mogu da ispune i zato rade ono što ne smeju. Spoljna politika Beograda je već tri decenije šizofrena, megalomanska i samopovređujuća. Male zemlje ne mogu sebi da priušte luksuz da budu neprincipijelne i da sede na dve a kamoli na četiri i pet stolica, pogotovo ako hoće da budu “neutralne”. Na kraju kada ta politika bude prozrena, cenu plaća država: vi možete da varate nekoga sve vreme, kao što možete da varate sve neko vreme, ali ne možete da sve varate sve vreme.\nIza dokumenta koji su Srbija i Kosovo potpisali prošlog petka u Vašingtonu stoje Džared Kušner, zet predsednika SAD Donalda Trampa, i Muhamed ben Zajid el Nahjan, princ i prestolonaslednik Ujedinjenih Arapskih Emirata (UAE). Uloga Srbije i predsednika A. Vučića je samo jedan maleni deo bliskoistočnog geopolitičkog pazla koji kreiraju tri velika poslovna i kućna prijatelja: Kušner, Ben Zajid i budući kralj Saudijske Arabije, Muhamed ibn Salman. Moglo bi se reći da je u igrokazu u Beloj kući, zvanični Beograd bio ono što bi Vladimir Iljič Lenjin definisao “korisnim idiotom”, odnosno Srbija je bila sredstvo za realizaciju drugih ciljeva.\nSrbijanski predsednik se našao u igri mnogo većoj od njega, u kojoj nije mogao ništa da dobije, već samo da izgubi i ono malo kredibiliteta što mu je ostalo u međunarodnim odnosima. Istina, Vučić će moći da se hvali da je jedini srpski lider, uz Zorana Đinđića, koji je imao priliku da razgovara sa američkim predsednikom u Ovalnoj sobi Bele kuće. Druga eventualna korist, za isključivo unutrašnju upotrebu, mogao je da bude spin da je odoleo pritiscima da prizna Kosovo, ali je ona propala zbog demantija Ričarda Grenela. Nije Vučić ni prvi, a neće biti ni poslednji srbijanski vođa koji će upotrebljavati Kosovo za ličnu promociju i pričati kako ga neko pritiska da prizna nezavisnost Prištine, čeka nas još dugačak niz njegovih naslednika.\nZašto je Vučić pristao na predstavu u Beloj kući u kojoj su svi nešto zaradili osim Srbije i njega samog? Američki predsednik Donald Tramp je u izbornoj kampanji prišio sebi još jedan uspeh i to u oblasti u kojoj je njegov učinak poprilično deficitaran: međunarodnoj politici. Uz to, The Donald je učvrstio podršku jevrejskog lobija u SAD u novembarskoj trci za reizbor u Belu kuću. Kosovo je dobilo priznanje Izraela i moratorijum na kampanju Beograda o “otpriznavanju” Prištine.\nRičard Grenel, deklarisani pripadnik gej populacije, isposlovao je da se čelnici dva izrazito homofobna društva, kao što su srbijansko i albansko, obavežu da će popraviti položaj seksualnih manjina. Državni sekretar Majk Pompeo, predvodnik antikineskog dela američkog establišmenta, može da se okiti članom koji isključuje kineske operatere iz trke za izgradnju mreže 5G. Džared Kušner trlja ruke jer je uknjižio još jedan poen u realizaciji njegove bliskoistočne agende: Izrael je dobio još jedno priznanje od jedne većinske muslimanske zemlje a još jedna država će premestiti ambasadu iz Tel Aviva u Jerusalim.\nI tu dolazimo do trougla Vučić - Ben Zajid - Kušner koji otkriva logiku poteza predsednika Srbije. Prestolonaslednik trona UAE se smatra jednim od najvažnijih i najuticajnijih političkih igrača u Persijskom zalivu, toliko moćnom da čak isposluje i otkaz američkom državnom sekretaru Reksu Tilersonu u zimu 2018. Ben Zajid, zvani MBZ, nije samo prijatelj i mentor naslednika trona u Rijadu Muhameda ibn Salmana, poznatog kao MBS, poslovni partner i intimus Trampovog zeta Kušnera, već je i u odličnim odnosima sa predsednikom Srbije Vučićem. Nije tajna da su biznismeni iz Abu Dabija među velikim investitorima nekoliko kapitalnih projekata u Srbiji, kao i da šeik MBZ i predsednik Vučić smatraju jedan drugog prisnim prijateljem.\nNišta ne deluje tako kohezivno za jedno savezništvo kao postojanje jednog zajedničkog neprijatelja a kamoli tri. Sve je počelo potpisivanjem, na insistiranje Baraka Obame, tzv. Nuklearnog sporazuma 5+1 sa Iranom, protiv koga su bili Izrael, Saudijska Arabija, UAE, Egipat i američki republikanci. Osim Irana, na listi zajedničkih neprijatelja pomenutih zemalja su se našli Turska i Katar. Turski predsednik Erdogan je glavni sponzor i zaštitnik Muslimanske braće dok im Katar pruža finansijsku i medijsku podršku, a da zauzvrat ne deluju u privatnoj državi Al Tanijevih. Panislamistički pokret koji je osnovao Hasan al Bana, pre gotovo sto godina, na crnoj je listi kako u Kairu, tako i u Rijadu, Abu Dabiju i Jerusalimu.\nIzraelski premijer Benjamin Netanijahu je sa Trampovim zetom Kušnerom napravio strateški savez još tokom izborne kampanje Trampa za republikansku kandidaturu pre pet godina. Sledeći logiku neprijatelj mog neprijatelja je moj prijatelj, Trampova administracija je napravila neprincipijelnu koaliciju protiv druge, isto tako, neprincipijelne koalicije koja se formirala na Bliskom i Srednjem istoku. Na jednoj strani imamo SAD, Izrael, Saudijsku Arabiju, Egipat, UAE a na drugoj Tursku, Iran i Rusiju koja, istini za volju, igra svoju ambivalentnu igru (u Siriji i Libiji je na suprotnim stranama sa Turskom), ali Putin i Erdogan uvek pronađu način da ostanu jedan uz drugoga.\nIran je od islamske revolucije podjednako pretnja Izraelu koliko i sunitskim petromonarhijama, sa izuzetkom Katara sa kojima ima opskurne relacije. Teheran ne finansira samo Hezbolah i milicije u Siriji već je u poslednjih deset godina i glavni sponzor Hamasa u Gazi. S druge strane, težnje Erdogana da nametne Tursku kao lidera u sunitskom svetu i sebe kao novog kalifa izazivaju podozrenje u svim vilajetima nekadašnje Osmanske imperije.\nKljučna misija Kušnera je da osigura bezbednost i budućnost Izraela i pronađe rešenje za Palestince. Trampov zet je, uz Netanijahovu podršku, krenuo zaobilaznim putem, izbegavajući direktne pregovore sa Palestincima. Kušner koristi svoja prijateljstva, poslovne odnose i pragmatizam u regionu da obezbedi priznanje Izraela od svih komšijskih država i da dovede Palestince pred svršen čin, odnosno da prihvate njegovo rešenje za Izrael i Palestinu, predstavljen početkom godine. Kušnerovi ključni saveznici u tom poslu su saudijski i emiratski prestolonaslednici MBS i MBZ. Koliko su njih dvojica važni za Trampovu administraciju pokazuje i zataškavanje ubistva Kašogija i smena Tilersona na čelu Stejt departmenta.\nNije slučajno da su samo par nedelja pre potpisivanja odvojenih dokumenata Srbije i Kosova u Vašingtonu, Izrael i UAE potpisali mirovni sporazum, uključujući i uspostavljanje avio linije koja preleće preko Saudijske Arabije. Muhamed ben Zajid , Netanjahu, El Sisi, Muhamed ibn Salman su svesni da je za realizaciju njihovog plana - neutralisanje Turske, redimenzioniranje Katara i pre svega podizanje zida oko Irana i uspostavljanje novog poretka u regionu - potreban reizbor Trampa na novembarskim izborima. Otuda potreba da se na svaki način pomogne njujorškom tajkunu da ostane u Beloj kući.\nDakle, predsednik Vučić je pomislio da bi i on u toj igri mogao da zaradi neki poen: privilegiju da razgovara sa američkim predsednikom u Beloj kući, da se oduži ili zaduži svog prijatelja Ben Zajida i da proda priču kako je stoički odbio da prizna Kosovo. Scenario bi možda i imao happy end da Grenel nije na društvenim mrežama rekao ono što svi iole informisani ljudi znaju: niko nije tražio od Beograda da prizna Prištinu. Ostaje nejasno da li Trampov izaslanik nije ispoštovao dogovor, ili je neko od srbijanskih zvaničnika požurio da se dodvori šefu.\nŽeljko PantelićAleksandar VučićDonald TrampSrbijaKosovo\n27.01. 10:45 h\t3380\n27.01. 09:10 h\t2527\n27.01. 10:00 h\t1588


Nakon što je austrijska vlada donela odluku da se nevakcinisanima ograniči sloboda kretanja čim popunjenost kapaciteta na intenzivnoj nezi dostigne 30 odsto, postavlja se pitanje ko će to kontrolisati. Politički predstavnici policije izjasnili su se jasno protiv nametanja obaveze kontrole čuvarima reda, prenosi Tanjug. U Beču, gradu sa oko dva miliona stanovnika, bez policije, nije moguće kontrolisati poštovanje mere zaključanosti za nevakcinisane. Zbog toga sve ukazuje na to da vlasti žele da kontrolu nametnu policiji, kao što je to bilo i u slučaju kontrole poštovanja obaveze nošenja maski. Predstavnik socijaldemokratskog policijskog sindikata (FSG) Herman Grajlinger kaže da je policija spremna da vrši kontrolu kada ima povod, ali da nije spremna da sprovodi široke kontrole\nObezbeđenje nema pravo da legitimiše putnike\nZamenik gradonačelnika Beograda Goran Vesić obavestio je danas kompaniju „Kentkart”, koja vrši naplatu karata u javnom prevozu, da licencirano privatno obezbeđenje nema pravo niti osnov da legitimiše putnike u javnom gradskom prevozu. Prema gradskim odlukama, kontrolu karata vrše kontrolori, a ovlašćenje za legitimisanje, u skladu sa pozitivnim propisima, imaju samo i isključivo službena lica među kojima su i komunalni milicionari, naveo je Vesić, a saopštila Gradska uprava. On se kompaniji „Kentkart” obratio povodom odluke da angažuje licencirano obezbeđenje u javnom prevozu putnika u Beogradu. „Razumem vašu potrebu da zaštitite kontrolore u obavljanju svojih radnih obaveza, s obzirom na to da je samo tokom ove godine bilo oko 50 fizičkih napada na njih od strane putnika koji ne


Karate Klub „DO“ Tuzla Prezentacija i upis u karate školu\n09.09.2017. u 10:55 Broj citanja: 612\nPrezentacija i upis u karate školu\nKarate Klub "DO" Tuzla jučer je počeo sa prezentacijama karatea u školama, a prva škola u kojoj je u prepunoj dvorani demonstriran karate je Osnovna Škola Miladije. Prije samog početka izvodjenja prezentacije stručno osoblje kluba prisutnima je objasnilo značaj bavljenja sportom, a posebno sa osvrtom na karate kao jedan od najplemenitijih borilačkih spotova, te sporta koji je ušao u porodicui olimpijski sportova.\nTokom prezentacije učenici OŠ Miladije su u nekoliko navrata pozdravili elemente prezentacije koje su vrhunski takmičari izvodili, te su u nekoliko navrata i sami probali po nešto od toga kako bih osjetili draž kimona.\nNakon završenih prezentacija u katama,izvodjenju tehnika i na samom kraju stvarnih borbi, takmičari su burno pozdravljeni od strane posmatrača, poslije čega se nastavilo sa upisom te podjele besplatnih kimona za sve novoupisane.\nKontinuitet prezentacija karatea po školama se nastavlja, a takodje i kontinuitet besplatnog opremanja svih novoupisanih članova kluba, kojima je takodje omogućeno da jedan mjesec besplatno treniraju karate u našem klubu.\nPrezentaciju vodili treneri kluba Anto Krešič i Dževada Kišić.